Bukedde Online - Poliisi eyodde 14 ababbira mu Kampala wakati\nAbalina emigabo mu kkampuni ya Vision Group basisinkanye\nSsentebe bamukutte lubona ng'asinda omukwano ne muk'omutuuze...\nOKUJJUKIRA SSEKABAKA MUTESA II; Essimu gye yankubira lwe yakisa...\nPoliisi eyodde 14 ababbira mu Kampala wakati\nYiino takisi abadde ebbirwamu embuzi\nMakumbi afudde agemye baganzi be okusombera...\nAdded 16th January 2016\nEkikwekweto kya Poliisi kiyodde 14\nAbamu ku basajja poliisi ya CPS mu Kampala be yayodde.\nPOLIISI ya CPS ekoze ekikwekweto n’eyoola abasajja 14 abeenyigira mu kusala ensawo ku nguudo z’omu Kampala ez’enjawulo. Akulira poliisi ya CPS, Ronald Mugabi yagambye nti, ekikwekweto kino kyakoleddwa ku Mini Price, ppaaka ya bbaasi, ku mwala gw’e Nakivubo, Kikuubo, Luwum Street ne Ben Kiwanuka ng’abaakwatiddwa bonna bamanyiddwa mu kusala ensawo. “ Twanyweza ebyokwerinda ng’ennaku enkulu zisembedde.\nWabula abamu ku babbi n’abasala ensawo bwe baalaba ng’embeera ekaaye ne badduka era babadde bakomyewo kyokka baasanze abaserikale ne babakwata” Mugambi bwe yategeezezza.\nYagambye nti, abantu babadde bagenda ku poliisi nga beemulugunya olw’abasala ensawo okubateega ku nguudo ne babba naddala okuliraana omwala gw’e Nakivubo kwe kusalawo okukola ekikwekweto kino.\nYategeezezza nti abamu ku babbi abaakwatiddwa kuliko; Dan Mubi, Abdul Ssekito ‘Namanve’, Richard Akizibwe ng’ono yeeyita ‘Muserikale’, Emma Mwanje, Issa Ssebuggwaawo ne Musa Mugwe.\nAbalala ye Julius Agaba, Kakeeto Kibaasa, Collins Musajja, Ntungo Ssekikubo, Ronald Ssentongo, John Kaddu, Muhammad Kawonawo Lukyamuzi, Saidi Matovu ne Suleiman Bukenya. Yagambye nti ekiyambye okukendeeza ababbi ku nguudo z’omu Kampala mu biseera bino bangi baakwatiddwa ne batwalibwa mu kkooti ne bavunaanibwa\nSsentebe bamukutte lubona ng'asinda omukwano ne muk'omutuuze\nEbintu 15 by’okola n’oganja ewa balo\nTaata yasooka kunkolako byawongo n’ansobyako\nAbalina emigabo mu kkampuni ya...\nAbalina emigabo mu kkampuni ya Vision Group basiimye enkulaakulana etuukiddwaako omwaka guno.\nMutesa yaggulawo enkolagana ya...\nOkufuuka Pulezidenti, Ssekabaka Mutesa yalondebwa Palamenti, n’amyukibwa Sir. William Wilberforce Nadiope Kajumbula...\nSsentebe bamukutte lubona ng'asinda...\nSsentebe wa LCI akwatidwa lubona ng'anyumya akaboozi k'ekikulu ne muk'omutuuze.\nOKUJJUKIRA SSEKABAKA MUTESA II;...\nEssimu gye yankubira lwe yakisa omukono nkyagijjukira\nSiisiri w’abakazi bamukubyemu ttooci...\nABAKUGU bazudde ng’abakazi okuyimba siisiri mu buliri kijja lwa butonde. Bagamba nti kiva ku bwagazi omukazi bw’afuna...


Bukedde Online - Kitatta byongedde okumwonoonekera\nEbya Betty Nambooze bizzeemu kamunguluze...\nEBYA Abudallah Kitatta ne basajja be 12 bwe bavunaanibwa emisango gy’okusangibwa n’emmundu byongedde okwonooneka kkooti bw’esazeewo okugenda mu luwummula ng’emisango gyakatandika okuwulirwa.\nOmuwandiisi wa kkooti y’amagye, Maj. Gen. John Bizimana, yagambye nti kkooti yagenze mu luwummula okumala ebbanga eritali ggere. Yagasseeko nti, tebamanyi kiseera kituufu kkooti lw’egenda kuddamu kukola.\nBajja kutunula ku kalenda yaabwe balabe singa abakulu banaaba babategeezezza ebbanga lye bagenda okumala mu luwummula luno.\nEggulo kkooti lwe yagenze mu luwummula, Kitatta ne basajja be lwe baabadde balina okukomawo mu kkooti bannamateeka ba Kitatta basobole okubuuza omujulizi Pte. Richard Kasaija omujaasi wa CMI eyakwata Kitatta, ebibuuzo byabwe.\nNga May 21, 2018 (Mmande), oludda oluwaabi olukulemberwa Maj. Raphael Mugisha lwasimba Pte.\nKasaija mu kaguli okulumiriza Kitatta era ne balaga n’ebizibiti by’emmundu okwali n’eya zzaabu Kasaija gye yagamba nti yagiggya mu kiwato kya Kitatta, ebyambalo by’amagye n’amasasi agaali gasoba mu 30 gaali mu mmundu ekika kya SGM.\nOludda lwa Kitatta olukulemberwa Shaban Sanywa lwasaba luweebwe olwa June 12, 2018, bannamateeka kwe banaabuuliza ebibuuzo ebiva mw’ebyo bye yali awadde ng’obujulizi era balooya baabadde bamwesunze.\nOkusinziira ku nsonda okuva mu kkooti y’amagye, endagaano ya ssentebe waayo, Lt. Gen. Andrew Gutti yaggwaako tennazzibwa buggya era baabadde tebasobola kuwozesa muntu yenna nga tebalina ssentebe.\nEnsonda zaagasseeko nti, okutuusa nga pulezidenti Museveni alonze omuntu omulala okubeera ssentebe wa kkooti eno oba ng’azzizza endagaano ya Gutti obuggya, tewali misango gijja kuwulirwa.\nKino kitegeeza nti, Kitatta ne basajja be, baakumala ebbanga ng’emisango tegiwulirwa.\nWabula bano tebali bokka n’abantu abalala bangi okuli Nixon Agasirwe ne banne n’eyali omubaka wa Bubuulo West mu Palamenti Tony Kipoi Nsubuga n’abalala.\nVision Group etongozza okusimba emiti


Basalirwa wakuvaayo ne bbago ly’tteeka kungabana yénsimbi zébibiina | Dembe FM 90.4\nBasalirwa wakuvaayo ne bbago ly’tteeka kungabana yénsimbi zébibiina\nSenkagale wekibiina kye byobufuzi ekya Justice Forum (JEEMA) Asuman Basalirwa era nga yemubaka we kibuga kye Bugiri mu lukiiko lwe ggwanga olukulu, asabye gavumenti okulaba nti ebibiina byobufuzi byonna bifuna omutemwa gwe nsimbi ogwekyenkanyi mu kulonda okujja.\nBino abyogedde ayogerera mu lukungana olutegekedwa ekibiina ki Alliance for Finance Monitoring mu kukuba tooki kungeri ensimbi gye zatambuzibwamu mu kalulu akakagwa.\nBasalirwa agambye nti engabana yensimbi etali ya bwenkanay eri ebibiina byobufuzi mu biseera byokulonda eremeseza abali ku ludda oluvuganya okwenyigira muntekateka ezirubirira okuletawo democracia mu ggwanga.\nAgambye nti singa tewabaawo kikyuka wakuwalirirzibwa okuvaayo ne bbago lye tteeka erirubirira okuleeta ennongosereza mu tteeka erya political parties and organisations Act okulaba nti minisitule eye byensimbi na kakiiko ka byokulonda bagaba ensimbi zino kyenkanyi nga tteeka bwerigamba.\nMungeri yemu ye ssabawandiisi we kibiina kya DP Gerlad Siranda, agambye nti bakuddukira mu kkooti etaputa ssemateeka ebayambe kunsonga eno


Bukedde Online - Ab'e Kayunga babanjizza Pulezidenti Museveni Nantaba\n'Nagwa okuva ku kkalina eyookuna nga ndi k...\nMinisita Nantaba teyeetabye mu lukuηηaana luno olwakubiddwa ku ssomero lya Kayonza C/U. Nantaba avuganya ne Juliet Nalunga eyayitamu mu kamyufu ka NRM oluvannyuma lwa Nantaba okugaana okukeetabamu ng’agamba nti kaalimu okubbira.\nAbawagizi ba Pulezidenti Museveni mu lukuηηaana e Busaana mu Kayunga.\nOLUKUNG’AANA lwa Museveni e Kayunga lwabaddeko katemba abamu ku balonzi bwe baamubanjizza minisita Nantaba gye yabadde amulese.\nKatemba we yatandikidde, ye kalabaalaba w’omukolo Hassan Kirunda okuyita omuntu eyabadde alinayo akayimba okusanyusa ku bantu.\nWano omukazi omu yavudde mu bantu n’alinnya akadaala n’amukwasa akazindaalo okuyimba.\nOluyimba lwe yasuddemu lwawaanye Nantaba ate ng’obwedda buli mwogezi avaayo okwogera akubiriza bantu kulonda abo bokka abaayitamu mu kamyufu k’ekibiina.\nKino kyawalirizza Kirunda okusika ku mukazi ono akazindaalo olwo abantu naddala abawagizi ba Nantaba ne batandika okuleekaanira waggulu nti ‘twagala Nantaba, Nantaba ali ludda wa?.\nOluvannyuma lwa bino byonna, Pulezidenti yatandise okwogera n’ategeeza nti ensonga za Nantaba ne Moses Kalangwa azimanyi kyokka ensonga z’eggwanga zibadde zimumalawo nga tannafuna budde bubatuuza.\nMuseveni ng’atuuka e Ntenjeru mu disitulikiti y’e Kayunga eggulo.\nPulezidenti yasabye abantu b’omu kitundu kino okumulonda n’abasuubiza nti ajja kukuba oluguudo kolaasi oluva e Kayunga okugenda e Galiraya oluweza kilomita 85, n’okubunyisa amasannyalaze mu bitundu nga Nsotoka, Nawandagala, Nakaseeta, Nabigasa, Lugasa, Nkokonjeru,Kyerima, Kyakonye, Kawolokota, ne Makukuulu.\nYabanjulidde ensawo ez’enjawulo gavumenti mwegenda okussa ssente okuli NAADS, y’abavubuka gy’agenda okuteekamu obuwumbi 234, ey’abakyala obuwumbi 234, ey’okwewola obuwumbi 180, n’awa eky’okulabirako nti ensimbi z’okwewola zakukka wansi mu byalo ng’omuntu azifune nga tataddeeyo musingo gwonna.\nAbatuuze baalajanidde Pulezidenti Museveni nti waliwo abantu abasulirira okusengulwa ku ttaka ku byalo bisatu okuli Makufulu, Kasolokamponye, ne Bujwaya ebisangibwa mu Gombolola y’e Kayonza.\nOlunaku lw’eggulo, Pulezidenti yaluwunzikidde mu Disitulikiti y’e Buikwe mu kabuga k’e Njeru gye yatuuse ng’obudde buziba.\nYagambye nti yabadde musanyufu okuyita mu bubuga obw’enjawulo obuzimbiddwa akabonero akalaga enkulaakulana.\nYasuubizza okukola enguudo mu kitundu kino era n’alaga n’abantu abaayitamu mu kamyufu n’asaba abantu babalonde naye bamuyiire obululu. Pulezidenti yayogeredde ekiseera kitono nnyo olw’obudde obwabadde buzibye n’asiibula.\nAbadde yeeyita omuduumuzi wa poliisi n'afera ku Face book poliisi emukutte\nTebamatidde kibonerezo kyaweereddwa Uncle Money\nAbabbye emmotoka ku mudumu gw'emmundu e Kulabiro bagibasuuzizza


Bukedde Online - Bakunyizza omujaasi ku by'ettaka ly'e Mubende n'akwata ku ttama\nAKULIRA bbaalakisi y’e Mubende omujjanjabirwa abajaasi abatuusiddwaako obuvune, Brig. George Gyagenda Kibirango, ebigambo bimubuze mu kakiiko k’ettaka bwe bamulaze obujulizi bw’abajaasi b’akulira abaakwata abakazi e Mubende ne babagoba ne mu Uganda bwe baali babagoba ku ttaka.\nBrig. Kibirango byamusobedde.\nOno yayitiddwa okunnyonnyola engeri gye yakwatamu ensonga y’abatuuze b’e Butologo e Mubende n’omujaasi Eric Kigambwoha gwe baali balumiriza okugoba abantu ku ttaka nga yeeyambisa abajaasi n’emmundu.\nNga June 17, 2014 abatuuze b’e Butologo nga bakulembeddwaamu kansala waabwe Christopher Balongo, baawandiikira Kibirango ne bamutegeeza nti Kigambwoha asaawa emmere yaabwe n’ayiwa omusanyu kw’agatta n’okumenya ennyumba zaabwe.\nBaawunzika bamusaba agobe abajaasi ababatulugunya ku kyalo era abaggyeko n’emmundu.\nMaj. Kigambwoha ng’alayira okwogera amazima ameereere mu kakiiko.\nLooya w’akakiiko, Ebert Byenkya yabuuzizza Kibirango: Bwe wafuna ebbaluwa eno okuva mu batuuze wakolawo ki?\nKibirango: Natuuza olukiiko ne bajaasi bannange ne baleeta lipooti eyakolebwako ku mivuyo egiri ku ttaka lino ng’eraga nti abeebibanja abataagala kuva ku ttaka be bakola kkerere okulemesa bannannyini lyo okulikozesa.\nAbatuuze nabawa amagezi nti bwe bwe baba balina bye bavunaana Kigambwoha, ensonga bazitwale mu kkooti kuba naffe twafuna ku kizibu ky’abatuuze abaali baagala okwesenza ku ttaka lya bbaalakisi.”\nByenkya yamuggyiddeyo etteeka erifuga amagye nga lirambika nti omujaasi taavumenga bantu b’abeera nabo, okutankuula entalo, okubba oba okukozesa olukujjukujju okubba ekintu ky’omutuuze oba okweyisa mu ngeri etekkirizibwa mu kitundu gy’abeera.\nN’amutegeeza nti mu tteeka lino, omujaasi asiiwuuse empisa alina kuvunaanibwa mu kkooti y’amagye oba okubonerezebwa mu ngeri endala yonna.\nByenkya yabuuziddwa lwaki Kigambwoha teyavunaanibwa mu kkooti, n’agamba: “Kirabika abajaasi be natuma ku kyalo okunoonyereza ebyaliwo bampubisa ne batangamba kituufu”\nBaamulazze famire Kigambwoha gye yagoba ku kyalo ne yezza ennyumba yaabwe. Kuno baagasseeko obujulizi bw’abajaasi be abasobya ku bakazi, ekyamunakuwazza n’akwata ku ttama!\nYagambye nti: Oweekitiibwa, bino mpulidde bipya naye ngenda kukola lipoota ku bye mungambye, amateeka g’ekijaasi gakole ku Kigambwoha.\nKigambwoha naye yayitiddwa kyokka yasooka kuyitibwa ku Mande n’atalabikako ng’agamba nti puleesa erinnye.\nKyokka bwe yazze eggulo, ebiwandiiko by’eddwaliro bye yaleese byabadde biraga nti ssukaali y’amuluma!\nOmulamuzi Catherine Bamugemereire yamubuuzizza lwaki alimba akakiiko.\nEbiwandiiko bye yaleese byalaze nti oluusi yeeyita Mutebi!\nBamugemereire yamulagidde akome awo, banaamuddira olulala.\nAkakiiko leero kali Masaka n’ebitundu ebiriraanyeewo.\nBrig. George Gyagenda Kibirango\nOkunoonyereza ku Dodo ku by'okubba eby'ekkanisa kuwedde\nDodo ne banne bavunaaniddwa obubba ebintu by'ekkanisa\nOmugagga Dodo bazzeemu okusimba mu kkooti


Bukedde Online - Omwana w'omugagga olumuwadde emmaali n'afa\nOmwana w'omugagga olumuwadde emmaali n'afa\nPoliisi ekutte ababbisa emmundu\nPoliisi ekutte abazigu 6, emmundu 5 n'amasasi...\nSsenyonga ne Mukyala we Nabachwa ku mbaga yaabwe eyaliwo omwaka oguwedde mu sept. Ssenyonga yafiiridde e Buyindi n'aleka mukyala ne bebbi\nOMUGAGGA Teopista Nabbaale obwedda ayaziirana nti: Mwana wange ofiiridde mu maanyi! Ndabye nze! Yabadde yaakamala okutegeezebwa nti mutabani we John Bosco Ssenyomo, akutukidde e Buyindi.\nSsenyomo 33, abadde yaakamala okukwasibwa obuyinza okuddukanya ‘emmaali’ omuli n’ebizimbe ebiriko amaduuka mu kibuga wakati. Nabbaale ng’ali mu maziga yagambye nti omwana ono abadde yaakamukwasa obuyinza okuddukanya bizinensi era emirimu ng’agikuguseemu.\n“Mbadde sikyatawaana na kulinnya nnyonyi kugenda China, Dubai n’e Bungereza okusuubula ng’omwana oyo byonna y’abimala, naye Katonda ankubye omuggo!” Nabbaale obwedda bw’alaajana.\nEbizimbe by’abadde alabirira kuliko Mackenzie ku Namirembe road, Maries Hotel ku Martin road n’ebizimbe ebirala bibiri ku Nabugabo road. Ebizimbe ebirala bibiri biri Kabalagala awaali JOHNRICH Supermarket era ekimu kibadde kikyamalirizibwa. Ebizimbe ebirala bibiri e Zzana. Ng’oggyeeko ebizimbe ebipangisibwa, Ssenyomo ne nnyina babadde baddukanya bizinensi y’okusuubula ‘wayini’ (omwenge ogw’ebbeeyi).\nObulwadde obwasse Ssenyomo bwazze ng’obw’olusaago wiiki bbiri eziyise kyokka ne bumunyiikirira ne kisalwawo aweerezebwe e Buyindi akolweko abasawo abakugu. Kyazuuliddwa nti obulwadde obumuluma bwakwata ku Kibumba ne bukyonoona era abasawo baamulongoosezza okutaasa obulamu wabula ne bireme era n’assa ogw’enkomerero ku Mmande essaawa 6:00 ez’emisana.\nNabbaale eyabadde akungubagira mu makaage agali e Bunnamwaya mu Kikumbi Zooni yagambye nti yabadde mu mmotoka ne mukwano gwe Sarah Nkonge nga bagenda ku kisaawe e Ntebe okulinnya ennyonyi ebatwala e Buyindi okulaba Ssenyomo, wabula ne baweereza Nabbaale obubaka ku ssimu nga bamutegeeza nti: “Kitalo nnyo, omwana Katonda amuyise!” Nabbaale abadde n’abaana 4 kyokka kati asigazza basatu; abawala babiri n’omulenzi omu.\nALESE OMUGOLE GW’ABADDE YAAKAKUBA EMPETA\nNga September 19, 2015 Ssenyomo yagattibwa ne Ritah Nabacwa 27, mu lutiiko e Lubaga. Abadde yaakamala emyezi munaana mu bufumbo obutukuvu ne Nabacwa era abakungubazi obwedda basaasira omukyala okufuuka Nnamwandu mu kaseera akampi ako.\nBangi mu famire babadde bakyamuyita lya ‘Mugole’. Mu kutwalibwa e Buyindi, mukaziwe Nabacwa y’eyamugenderako era yamukutukidde mu ngalo. Ssenyomo abadde alina ddiguli mu ssomo lya Computer Science gye yafunira mu yunivaasite e Makerere.\nAmaka ga Nabbaale mw’akumidde olumbe lwa mutabani we.\nABAGAGGA BASONZE OBUKADDE 60 EZIKOMYAWO OMULAMBO\nDr. Sarah Nkonge mukwano gwa Nabbaale yategeezezza nti batandise okukola ku nteekateeka z’okuzza omulambo gw’omwana waabwe nga bayambibwako ofiisi y’omumyuka wa Pulezidenti Edward Ssekandi. Yannyonnyodde nti basuubira nti omulambo gwakutuuka mu ggwanga ekiro kya leero (Olwokusatu) era gwakujjira mu nnyonyi ya Ethiopia Airlines olwo bateeketeeke okuziika okusuubirwa okubaawo ku Lwomukaaga ku kyalo Manyama e Kaliisizo mu Rakai.\nAbagagga ba Kwagalana nga bakulembeddwamu Ssentebe waabwe Godfrey Kirumira eggulo babadde baakesondamu obukadde 60 okuyamba ku mmemba waabwe mu nteekateeka z’okuzza omulambo n’okukola ku by’okuziika. Abadde ajjanjabirwa Buyindi mu ddwaaliro lya Medanta.\nOkuziika omwana wa Nabbaale kwakumalawo obukadde 300


Bulungibwansi - Wikipedia\nAbaganda balina empisa ze baayitirangamu okweyamba bo bennyini nga ssekinnoomu ate ne bonna ng’ekitole. Ka twogere ku mpisa ey’okuyambagana olw’obulungi bwa buli omu, eyakazibwako bulungibwansi.\n3 Okulima enguudo\nBulungibwansi y’emu ku nkola eyali entereeze obulungi era ng’abantu mu Buganda bagiwuliriramu awali kuwalira. Buli kyali mu Buganda kwabangako Omwami waakwo avunaanyizibwa okulaba emirimu gya Beene nga bwe gitambula era ono ye yavunaanyizibwanga ku kukuddukanya omulimu guno. Egimu ku mirimu egyakolebwanga okuyitira mu nkola eno mwe muli okuyonja oba okugogola enzizi n’okulima enguudo. Bino bye by’okulabirako bye tugenda okwogerako wano.\nKa tusooke n’okugogola enzizi. Okuva edda ng’abantu babeera n’oluzzi oba enzizi ku kyalo kwe babeera. Gwabanga mulimu gw’abantu abakima ku luzzi olwo okulaba nga luyonjo era nga luyonjebwa bulungi. Ekiseera bwe kyatuukanga okuyonja oba okugogola oluzzi, omwami w’ekyalo ng’ateesa olunaku omulimu guno lwe gunaakolebwa. Omwami ono yabeeranga n’eŋŋoma; yafunanga awantu w’ayinza okugikubira n’ewulikika bulungi ku kyalo kyonna. Eŋŋoma eno y’eyo emanyiddwa nga Saagalaagalamidde. Eyitibwa bw’etyo kubanga bwe yakubwanga nga by’ebigambo “by’eyogera.”\nBuli muntu yenna bwe yawuliranga eŋŋoma eyo ng’amanya bumanya nti waliwo omulimu ogw’okukola. Era ng’eŋŋoma bw’owulira eddoboozi lyayo, nga tewaba muntu asuubirwa kugalamira oba kwebaka ng’evuze. Yakubibwanga ku makya ddala ku ssaawa abantu we bagendera oba we batandikira okukola emirimu. Ekiseera bwe kyabanga kya kugogola luzzi nga abantu beetegeka amangu ago: akutte ejjambiya, enkubi, najjolo n’ebiringa ebyo nga banguwako mangu okugenda ku luzzi. Olw’okubanga baakoleranga wamu ate nga bangi ng’omulimu gwanguwa era nga bwe bamala ate badda eka ne badda ku gyabwe.\nEnkola endala eya bulungibwansi ye y’okulima enguudo. Edda, mu bukulembeze bwa Buganda, buli muntu ku kyalo gy’abeera yabeeranga n’ekitundu ky’alina okulimanga buli lwe kimeramu omuddo ku luguudo olunene oluyita mu kitundu kye. Ekintu ky’oluguudo olwo omuntu kye yavunaanyizibwangako okulima nga kiyitibwa enguudo. Enguudo eyo yabeeranga n’obuwangu bwa yaadi nga kkumi. Buli muntu yabeeranga amanyi bulungi enguudo ye w’eri era bwe yabanga yeerabidde nga banne basobola bulungi okumujjukiza. Si kugamba nti omuntu yaweebwanga nguudo eri ku kibanja kye, nedda, kubanga si buli muntu nti yabeeranga kumpi n’oluguudo olunene. Okufaananako n’okugogola oluzzi, omwami w’ekyalo oba omutongole bwe yalabanga ng’omuddo gumeze ku luguudo ng’ateesa olunaku abantu lwe banaalima enguudo zaabwe. Yakeeranga ku makya n’akuba Saagalaagalamidde era ng’abantu buli omu abaka nkumbi, najjolo, jjambiya n’ebiringa ebyo kugenda kulima nguudo zaabwe.\nBino bigyidwa ku "https://lg.wikipedia.org/w/index.php?title=Bulungibwansi&oldid=22206"\nLast edited on 31 Gusooka 2017, at 15:31\nLuno olupapula lwasemba okukyusibwamu ku 15:31, 31 Gusooka 2017.


Baluwa Abanetaba Mu Mpaka Zokulya? – ababaka\nHome Topic Baluwa Abanetaba Mu Mpaka Zokulya?\nBaluwa Abanetaba Mu Mpaka Zokulya?\nHome › Forums › Ababaka Discussions for Unity and Peace › Ebyokumawanga / Diaspora Data › Baluwa Abanetaba Mu Mpaka Zokulya?\nAugust 28, 2008 at 9:12 am #18394\nWano mpulidde batandika okuyita abantu abagala okwetaba mu mpaka zokusala eddiizi. Ggwe munnaffe olowooza oyinza kuja mu kiti ki mu mpaka zino? Nga wefubaase oyinza kumalawo biki era nga byenkanawa? Olowooza bukodyo ki omuntu bwayinza okweyambisa okuwangula empaka bweziti? Kizibwe wange yangamba nti bwooba oyagala okubeera nessubi eriwangula, wewala amasavu amangi, ate tonywa nga olya, ate bwebakuwa soda londa Mirinda ku pespi oba coke. Ono nno tazetabangamu kko, kale nawe oyinza okubanga olinawo obukodyo wadde tobukozesangako.\nAugust 29, 2008 at 6:17 am #19474\nKyokka banange Mulongo bwotuula awo nogamba nti kandeteyo kino kandabe oba nsobola okwetaba mu mpaka zino ha!\nOba kiki kyenyinza okulya mukingi?\nOtegeeza ngo kirirawo awo oba ngo lyaako mpola mpola naye ngoli mu mpaka za kukimalawo?\nera mpozzi nga empaka za ssupu nga tolina kugaaya oba nga olya mugoyo ngo onywerako walagi nga buli kosulayo bakookya, naye ate waliwo okutamiira nga tonamalawo mmere newesanga ngolwaanye nasala empaka, ngomalirizza ngomuyise nti gwe jangu ojiryeeyo naye nga ebigambo tebikyayatuka .\nAte nomugamba nti bakuwereko omwenge nga musu kuba gwebakuwadde tegukuwa speed.\nAugust 29, 2008 at 10:09 am #19478\nZino empaka tozessako nga tolina kitone. Ate bwebamala okulya tolaba lubuto nga luzimbye ekiri awo? Oba emmeere ebeera eraga wa? Nze ndowooza emmeere ya beeru nyanguko okussa mu mpaka okusinga eyaffe. Nze nzisjukira abaana balyanga emeere ku sekukkulu nebatandika nokukaaba, ate kyesirabangako wano. Eri eye waffe naddala luli nga eri pure nga ewwera ddala omukkuto gwenyini. Nange ndowooza bi doodo doodo ebyo byangu bya kuvuunya bingi. Kyagala emmeere engonvu egaayika amangu notokoowakugaaya nga tonnajjuza lubuto. Nze nnaliko mu mpaka za kunywa beer ssaatu. Empaka zaali ku ani anasooka okuzimalamu. Naye abaana aba South Africa kale bamira mwenge!!! Baali bakugaba bikopo, nandi ki bigirasi, kwoolwo Buganda nnali ngiretedde ekyokusatu, bronze.\nAugust 29, 2008 at 6:13 pm #19479\nAba yetenda okulya nzenjagala bamuwe amayuuni aga bwayiise ne lumonde owa kyebandula bamutereko enva ggobe nga lirimu otuzzi tutono bayinza okulifumbiramu akazigo akaganda .\nNetumulaba bwabiriisa speed eya yiriyiri kuba buli mumiro alina okutamako nga jjuuni ligenda limuggunda ebikonde mu mugongo.\nKyaaba kitya Mussajja waddayo no traininga empaka ziddemu, tukayane recount osanga bronze yaffe bagituwa naye maama netutabaayo naku mudaali gwonna.\nKyo ekyabaana abato ovaako kive nomulaba nga givubiika atere agimare kusowaani nga ddala akimanyi nti tekyalina gyeraga oba nagikwaata naginyogotola nga kugamba nti entamye singa wabaawo ekyobufuusa na nazibiriza nazibula nge vuddewo okutuusa lwomuyamba nomujjukiza nti tali mu mpaka zakulya.\nSeptember 4, 2008 at 5:31 pm #19523\nEkyangoba ku bawala ba bbaala, kwekunywa nga tebatamiira. Sente zonna zogenze nazo nebazinywa, ate bwotamiira, baba tebakyakuddiza balance. Olwatuukanga mu bbaala ng’omuwala akugambirawo nti ajja kugenda naawe eka ng’anyuse. Ngotandika kusunda mwenge. Olutamiira wemulula mpola, ate nga tanatuusa nakunyuka. Era yye omuleka mulamu tteke.\nAkamu kubukodyo kebakozesanga, bwebaabanga banatera okutamiira nga bagenda mu toi, nga besonseka olugalo mukamwa, omwenge gwonna nga baguzza, nga banaaba bulungi mukamwa, ngabakomawo – vere fulesi.\nMuzino empaka z’okulya, bwemunanzikiriza okufulamako wabweeru “empewo zimpitemuko”, nja kuzetabamu.\nSeptember 4, 2008 at 5:59 pm #19525\nEbyolugalo lwebesonseka nabiwulirako ,naye obwo buba bulyaake bwennyini, okujjako totubulidde kika kyammer okkirizibwa okufulumako wabweeru empewo wezikufuyirako naye nga rifiri akyagakwegese ebyengalo tebiriimu.\nNaye mwe abekisa ekitiirika mwe mwaleteranga abawala obukodyo, bwoyingira nomulaba nga kumatira ngo mugamba nti round esooka gwogigula eddako yagula nga naawe ogunyweesa ffujjo yiriyiri kati kuyiyo onunako nuune ecupa nga wenyweeswa nyweesaako , kati bwegutuuka omulundi gwe era ngoyiwayo lumu alwa daaki nga kubukako nkuyege kuggi


1 Bassekabaka 17 | Bayibuli ey'Oku Mukutu Gwaffe Ogwa Intaneeti | New World Translation\n1 Bassekabaka 17:1-24\nNnabbi Eriya alagula nti wajja kubaawo ekyeya (1)\nNnamuŋŋoona zireetera Eriya emmere (2-7)\nEriya akyalira nnamwandu e Zalefaasi (8-16)\nOmwana wa nnammwandu afa era n’azuukizibwa (17-24)\n17 Awo Eriya*+ Omutisubi ow’omu Gireyaadi+ n’agamba Akabu nti: “Nga Yakuwa Katonda wa Isirayiri gwe mpeereza* bw’ali omulamu, tewajja kubaawo musulo wadde enkuba mu myaka gino, okuggyako nga ŋŋambye nti bibeewo!”+ 2 Awo Yakuwa n’amugamba nti: 3 “Va wano ogende ebuvanjuba, weekweke okumpi n’Ekiwonvu* Kerisi, ekiri ebuvanjuba wa Yoludaani. 4 Ojja kuggya amazzi ag’okunywa mu kagga, era nja kulagira nnamuŋŋoona zikuleeterenga eyo eby’okulya.”+ 5 Amangu ago Eriya n’akola nga Yakuwa bwe yamulagira, n’agenda n’abeera okumpi n’Ekiwonvu* Kerisi, ekiri ebuvanjuba wa Yoludaani. 6 Nnamuŋŋoona zaamuleeteranga emmere n’ennyama ku makya n’akawungeezi, era yanywanga amazzi ag’omu kagga.+ 7 Naye oluvannyuma lw’ekiseera, akagga kaakalira+ olw’okuba enkuba yali tetonnya mu nsi. 8 Awo Yakuwa n’amugamba nti: 9 “Yimuka ogende e Zalefaasi eky’omu Sidoni, obeere eyo. Nja kulagira nnamwandu akuwenga emmere.”+ 10 N’ayimuka n’agenda e Zalefaasi. Bwe yatuuka ku mulyango oguyingira mu kibuga, n’asangawo nnamwandu ng’alonderera obuku. Eriya n’amuyita n’amugamba nti: “Nkwegayiridde, ndeetera ku mazzi mu kikopo nnyweko.”+ 11 Omukazi bwe yali agenda okugamuleetera, Eriya n’amuyita n’amugamba nti: “Nkwegayiridde, ndeeteraayo n’akagaati.” 12 Naye omukazi n’amugamba nti: “Nga Yakuwa Katonda wo bw’ali omulamu, sirina kagaati, wabula obuwunga butono nnyo mu nsumbi ennene n’otufuta tw’ezzeyituuni mu kasumbi akatono.+ Kaakano nnonderera obuku, nzireyo eka nneefumbire akamere nze n’omwana wange, bwe tunaamala okukalya tufe.” 13 Awo Eriya n’amugamba nti: “Totya. Genda okole nga bw’ogambye. Naye ku buwunga bw’osigazzaayo sooka onfumbireko akagaati akeetooloovu okandeetere, n’oluvannyuma obeeko kye weefumbira ggwe n’omwana wo. 14 Kubanga bw’ati Yakuwa Katonda wa Isirayiri bw’agamba: ‘Ensumbi ennene tejja kuggwaamu buwunga, era n’akasumbi akatono tekajja kuggwaamu mafuta g’ezzeyituuni okutuusa ku lunaku Yakuwa lw’alitonnyesa enkuba ku nsi.’”+ 15 Awo omukazi n’agenda n’akola nga Eriya bwe yamugamba, era omukazi oyo n’ab’omu maka ge awamu n’Eriya baalina eby’okulya okumala ennaku nnyingi.+ 16 Ensumbi ennene teyaggwaamu buwunga, n’akasumbi akatono tekaggwaamu mafuta g’ezzeyituuni, nga Yakuwa bwe yali ayogedde okuyitira mu Eriya. 17 Oluvannyuma lw’ebyo, mutabani w’omukazi oyo nnannyini nnyumba n’alwala, obulwadde ne bunyiinyiitira, n’alekera awo okussa.+ 18 Awo omukazi n’agamba Eriya nti: “Onnanga ki ggwe omusajja wa Katonda ow’amazima? Wajja kunzijukiza bibi byange na kutta mwana wange?”+ 19 Naye Eriya n’amugamba nti: “Mpa omwana wo.” Eriya n’aggya omwana ku maama we n’amwambusa mu kisenge ekyali waggulu ku nnyumba mwe yasulanga n’amugalamiza ku kitanda kye.+ 20 N’akoowoola Yakuwa ng’agamba nti: “Ai Yakuwa Katonda wange,+ otuusizza akabi ne ku nnamwandu ono ansuza, n’otta omwana we?” 21 Awo ne yeegololera ku mwana emirundi esatu, n’akoowoola Yakuwa ng’agamba nti: “Ai Yakuwa Katonda wange, nkwegayiridde, omwana k’addemu obulamu.” 22 Yakuwa n’awuliriza Eriya kye yamusaba,+ omwana n’addamu obulamu, n’alamuka.+ 23 Eriya n’asitula omwana n’amuggya mu kisenge ekyali waggulu ku nnyumba n’amuserengesa mu nnyumba n’amuwa nnyina; Eriya n’amugamba nti: “Laba, omwana wo mulamu.”+ 24 Awo omukazi n’agamba Eriya nti: “Kaakano ntegeeredde ddala nti oli musajja wa Katonda+ era nti ekigambo kya Yakuwa ky’oyogedde kya mazima.”\n^ Litegeeza, “Katonda Wange Ye Yakuwa.”\n^ Obut., “gwe nnyimirira mu maaso.”


newsare.net Bp. Ssebaggala ne Kakooza be bakulembeddemu ekkubo ly’omusaalaba e Mukono - newsare.net\nBp. Ssebaggala ne Kakooza be bakulembeddemu ekkubo ly’omusaalaba e Mukono\nAbakulembeze b’eddiini okuli atwala klezia mu ssaza ly’e Lugazi Bp. Christopher Kakooza ne munne etwala obulabirizi bw’e Mukono, Bp. James William Ssebaggala be bakulembeddemu nnamungi w’abakkiriza abeetabye...\nAbakulembeze b’eddiini okuli atwala klezia mu ssaza ly’e Lugazi Bp. Christopher Kakooza ne munne etwala obulabirizi bw’e Mukono, Bp. James William Ssebaggala be bakulembeddemu nnamungi w’abakkiriza abeetabye... Read more


Omugole omusajja eyabulawo KU lunaku lwe mbaga azuuse nayanukula ku byaliwo - Watchdog Uganda\nDr Kabagambe Patrick\nDr.Mbusa Kabagambe Patrick omugole eyabulawo KU lunaku lw’omukaaga era lwe lwali olunaku lwe olw’okutukuza obufumbo kyadaaki azuuse nattottola ensonga ezamuviirako okubulawo.\nOno olubadde okulabika nategeeza nti yali yetaaga obudde okusooka okuzza ebirowoozo bye mu nteeko olw’ebyali bigenda mu maaso mu bufumbo bwe nadda mu kiseera kye yali agendamu ekyembaga.\nWabula Kabagambe teyalambuludde bulungi bizibu ki ebyamuviirako okukola ekyo, ekyavaako abantu be saako n’abewabwe w’omukyala gwe yali agenda okuwasa okuswala nga tebamulabako mu kiseera kye mbaga.\nWabula yategezezza nti yali yagambako abamu ku Bantu be abaalina obavunanyizibwa ku kuteekateka embaga nti yali abivuddemu nti kyokka yekangira ku mikutu gya mawulire nga gilaga nti yabuze, ekintu kyagamba nti kikyamu ddala kubanga bonna baali bamanyi ekigenda mu maaso ne mukyalawe yenyini nga mwomutwalidde.\nWabula abamu ku mikwano gya Kabagambe baategezezza nti byonna bye yayogedde byabadde bya bulimba nti kubanga oluvanyuma baakitegedde nti yali afunye obutakkanya ne mukyalawe ku lunaku lw’okuna nga embaga ya lwamukaaga, bwatyo n’asalawo okumubonereza mu ngeri eyo gye bagambye yalaze obukopi obw’ekika ekyawaggulu ennyo.\nOmugole omukyala Christabella Kobusingye yavaayo ku lunaku lw’okutaano nategeeza abobuyinza nti omwami we Kabagambe gwe baali bagenda okugattibwa naye abuze, era mu kiseera ekyo n’amasimu ge agaali gamanyiddwa gonna gaali tegaaliko, Poliisi netandika omuyiggo okuzuula omugole omusajja.\nAmyuka Omwogezi wa Poliisi mu Kampala ne miriraano Luke Owoyesigyire yategezezza nti baafunye amawulire nti Kabagambe alabise, nagamba nti bagenda kumuyita abeeko ensonga zabategeeza ku kyamuviirako okwebuzaawo ku lunaku lwe Mabaga ekyateeka ab’oluganda lwe ku bunkenke.\nEmbaga Eno yali egenda kubeera mu kkanisa ya All Saints e Nakasero era baali bagenda kusembeza abagenyi baabwe ku Silver Springs e Bugoloobi okusinziira ku kaadi ezaali ziyise abagenyi.


Bukedde Online - Nusura bamuyita mugatta madiini\nNusura bamuyita mugatta madiini\nKayemba sibamu ebibyo ekifo nkyetaaga\nNantume ali ku Obligatto mu Ndi muzadde Concert...\nNUSURA Namutebi wadde mukyala Musiraamu, yakkiriza nti Katonda ali omu. Tomusanga ne bannaddiini abalala n’otandika okumwogerera amafuukuule.\nOmukyala ono alabiddwa ku mikolo mingi ng’ali ne bannaddiini Abakatoliki nga n’olumu ali n’abanene mu Klezia banyumyamu era tatera kugwa mikolo gy’Abakatoliki. Abamu baatuuse n’okwebuuza nti oba olw’okuba musikawutu abeera alina emirimu gy’akolayo?\nAbakatoliki bwe baabadde ku Klezia y’ekijjukizo kya Mapeera e Kigungu nga bajjukira emyaka 140 egy’Eklezia, Nusura yabaddeyo era mmisa olwawedde, yalabiddwako ne Ssabasumba Dr. Cyprian Kizito Lwanga ng’alina ebintu byamugamba.\nN’omukolo gw’okwebaza olwa Sr. Eva Nanteza ng’akuba ebiragaano mu maka ga bakadde be e Kazo, Abasisita olwamulengedde ng’ayingirawo ne bamukubira emizira. Abantu abazze bamugoberera beebuuza gye yajja omukwano omungi ku Bakatoliki ng’ate Musiraamu.\nDr.Cyprian Kizito Lwanga,\nOLWALEERO kkampuni ya Vision Group efulumya ne Bukedde etegese olukung'aana lw’okukubaganya ebirowoozo n’okusomesa...


Bukedde Online - Mulwanyise siriimu, akyali wa maanyi - Janet Museveni\nOmusumba w'e Masaka Jjumba y'akulembeddemu mmisa y'okusiibula...\nOmuwalabu asinga 'okwemulisa' ne ffamire ye ku mutimbagano ali...\nMulwanyise siriimu, akyali wa maanyi - Janet Museveni\nMinisitule ekyafuuza abavuba obwennyanja obuto\nN'abasajja banyigirizibwa mu bufumbo - Bp....\nMUKY. Janet Museveni agambye nti mwennyamivu okulaba nga Uganda eyali ensaale mu kulwanyisa siriimu ate kati gy’asinga okwejiriisiza.\nYategeezezza nti Uganda kati eri mu kunoonya ddagala liweweeza ku bulwadde buno kyokka ng’amawanga agaatukoppa mu kiseera we bwalwanyisibwa ennyo wano kati bali ku kaweefube okulaba nga tebwegazaanyizaayo.\nBino yabyogeredde mu kibangirizi ky’eddwaaliro ly’e Itojo mu Disitulikiti y’e Ntungamo wiiki ewedde bwe yabadde omugenyi omukulu ku mukolo Minisitule y’ebyobulamu kwe yatongolezza enkola empya okulwanyisa obulwadde buno mu baana abato n’okusitula buto olutalo lw’okubulwanyisa.\n“Siriimu yandibadde takwata baana bato, twandibadde tulwana okulaba okubataasa nga tebannazaalibwa. Tugenda kukolagana n’amawanga amagabi g’obuyambi tuddemu okuggula olutalo ku bulwadde buno,” Muky. Museveni bwe yagambye.\nN’agattako nti ebitongole ebirwanyisa siriimu byefunyiridde ku kusimba ddagala limuweweeza mu kifo ky’okulaba ng’ettamiiro mu byalo likomezebwa n’okulaga abantu nti siriimu akyali wa maanyi era akyatta.\nYategeezezza nti abantu emitwalo 14 okukwatibwa siriimu ate ng’abaana bangi bakyazaalibwa n’obulwadde buno, kitiisa.\nMinisita omubeezi mu minisitule y’ebyobulamu akola ku malwaliro ga wansi, Sarah Opend Acheing yategeezezza nti Gavumenti ya Amerika n’eya Uganda kati zeefunyiridde okulwanyisa obulwadde buno obutakwata baana bali mu mbuto.\n‘Mulwanyise siriimu, akyali wa maanyi’\nOkusanirira enviiri mu kirooto kitegeeza ki?\nNdirangwa abalabudde ku kuyiwa omusaayi\nMuzaata atandise ekikwekweto: 'Mubajje Weeraba'\nOmusumba w'e Masaka Jjumba...\nOmusumba w'e Masaka Severus Jjumba y'akulembeddemu mmisa y'okusiibula Ssaabasumba w'Essaza ekkulu erya Kampala,...\nOmuwalabu asinga 'okwemulis...\nMunnansi wa Buwalabu Khalid Al Ameri ng' ono amanyidwa nnyo okukozesa emikutu gy'omutimbagano okulaga abantu by'akola...\nEmiranga ng'abantu bakuba e...\nEmiranga ng'abantu bakuba eriiso evvannyuma ku mubiri g'omwagalawa waabwe Ssaabasumba D.r Cyprian Kizito Lwanga ...


Bukedde Online - Kawempe Muslim eraze Makerere eryanyi\nLukanga etutte ebikopo 2 n'eyombesa abategesi\nAFC Leopards eguze Yakubu n'emuwonya akate...\nMargaret Namakula owa Buikwe Redstars (mu maaso) ng’attunka ne Jackline Nassali owa She Corprates ku Lwomukaaga.\nShe Corporates 0-0 Buikwe She Red Stars Kawempe Muslim SS 4-2 She Mak ST UCU 7-0 Rhines SS Gafford Ladies 1-0 Ajax Queens OMUTINDO gwa Buikwe She Redstars FC ne She Corporates gwamazeemu abawagizi ababadde bazisuubira okusuuza Kawempe Muslim ekikopo kya liigi y’abakazi.\nMu nsiike, ttiimu zombi mwe zaakwataganidde ku kisaawe kya Posita e Nakawa, omutindo gwagaanyi okummuka era abawagizi abamu baawuliddwa nga beesooza nga bagamba nti Kawempe yaakwefuga nnyo omupiira gw’abakazi.\nBaalemaganye (0-0) kyokka nga ttiimu zombi obwedda emipiira zigikuba kibaliga. E Makerere, bannyinimu aba She Mak St baavumbeeredde mu maaso g’abawagizi baabwe, Kawempe Muslim bwe yabakubye (4-2).\nMunnakenya Jacinta Mamita Khavere eyasoose okuwa banne essanyu bwe yateebye mu kitundu ekisooka kyokka ate ‘n’akiyiwa’ bwe yabakubizza peneti bbiri ezazzizza Kawempe Muslim mu muzannyo.\nShe Corporates 0-0 Buikwe She Red Stars Kawempe Muslim SS 4-2 She Mak ST UCU 7-0 Rhines SS Gafford Ladies 1-0 Ajax Queens OMUTINDO gwa Buikwe She Redstars FC ne She Corporates gwamazeemu abawagizi ababadde bazisuubira okusuuza Kawempe Muslim ekikopo kya liigi y’abakazi. Mu nsiike, ttiimu zombi mwe zaakwataganidde ku kisaawe kya Posita e Nakawa, omutindo gwagaanyi okummuka era abawagizi abamu baawuliddwa nga beesooza nga bagamba nti Kawempe yaakwefuga nnyo omupiira gw’abakazi. Baalemaganye (0-0) kyokka nga ttiimu zombi obwedda emipiira zigikuba kibaliga. E Makerere, bannyinimu aba She Mak St baavumbeeredde mu maaso g’abawagizi baabwe, Kawempe Muslim bwe yabakubye (4-2). Munnakenya Jacinta Mamita Khavere eyasoose okuwa banne essanyu bwe yateebye mu kitundu ekisooka kyokka ate ‘n’akiyiwa’ bwe yabakubizza peneti bbiri ezazzizza Kawempe Muslim mu muzannyo.\nMunisipaali y'e Nakawa ekyali mabega - Meeya Kalumba\nJKL Lady Dolphins etandise na buwanguzi mu Basketball\nAbatwala abantu ku kyeyo balabuddwa


MINISITA omubeezi ow’ebyenjigiriza, Muky. Rosemary Nansubuga Sseninde asabye ekitongole ky’ebigezo ekya UNEB kikyuse mu ngeri ebibuuzo by’eggwanga gye bibuuzibwa bibe ng’essira libissa ku kulowooza mu kifo ky’okukwata obukusu.\nMu kiseera kye kimu, Ssaabawandiisi wa UNEB, Daniel Nokrach Odongo ayagala okugezesa obusobozi bw’abaana mu kusoma bwino kukolebwe wonna mu ggwanga.\nBino baabyogeredde mu musomo ekitongole ky’ebigezo ekya UNEB gwe kyategese okulaga bye kyazudde ku busobozi bw’abaana okusoma bwino.\nOmusomo guno gwabadde ku wooteeri ya Africana eggulo ku Lwokusatu. Minisita Sseninde ebigambo bye eri bannabyanjigiriza byabaddemu obukambwe bwe yategeezezza nti abasomesa bennyini be beetaaga okusooka okusomesebwa bayige okusomesa abaana okusoma bwino.\nYagambye nti kati abasinga basomesa baana kuyita bigezo era bassizza nnyo omutindo gw’ebyenjigiriza nga buli kiseera bawa abaana ebigezo ne yeebuuza nti olwo basomesa ddi? Wano we yasinzidde okusaba ekitongole kya UNEB kikyuse ku ngeri ebibuuzo gye bibuuzibwa essira lissibwe ku kulowooza si kukwata bukusu.\nMu kusooka, Ssaabawandiisi wa UNEB, Odongo yategeezezza nti okunoonyereza kwe baabadde banjula kwakolebwa mu disitulikiti 27 zokka n’asaba minisitule y’ebyenjigiriza esobozese ekitongole kino okugezesa abaana mu disitulikiti zonna eza Uganda okulaba we batuuse mu kuyiga okusoma bwino.\nKu kino minisita Sseninde yeeyamye okutuusa okusaba kwa UNEB okulaba ng’ekitongole kifuna ensimbi ezeetaagisa okusobola okukola okunoonyereza kuno mu disitulikiti zonna eza Uganda.\nOkunoonyereza kuno okwayanjuddwa kwakolebwa mwaka guwedde mu 2017 era kwalaze ng’omutindo gw’abaana okusoma bwiino bwe gulinnye okuva bwe gwali mu 2016.\nKwakoleddwa mu disitulikiti 27 mu Lungereza n’ennimi za Uganda ennansi 11 omuli Oluganda, Olucooli, Olulango, Olusoga, Olukonzo, Olulugwala, Olukalamoja, Runyankole- Rukiga, Runyoro- Rutooro, n’Olumasaaba.\nKwakoleddwa ku bayizi ba P1, P2 ne P3 nga kugeraageranya obusobozi bwabwe mu kusoma mu nnimi zaabwe enzaaliranwa ne mu Lungereza.\nEbyavuddemu byalaze ng’omutindo gulinnye mu kusoma bwiino mu nnimi ennansi era ne mu Lungereza ekyayongedde okunyweza nti omwana bw’ayiga okusoma mu lulimi lwe ayanguyirwa n’okuyiga ennimi endala.\nEbyavudde mu kunoonyereza kuno mu bujjuvu bijja kufulumira mu Essomero ku Mmande.


Bukedde Online - Agambibwa okutta mukazi we akyaleppuka\nMunnayuganda bamukwatidde ku kisaawe e Dubai...\nOFIISA wa poliisi eyanoonyereza ku musango gwa Mohammed Kateregga agambibwa okugezaako okutta mukazi we e Mbuya ng’akozesa petulooli awadde ensonga lwaki baamuggulako ogw’okugezaako okutta omuntu.\nSteven Wolimbwa okuva ku poliisi ya Jinja Road yategeezezza kkooti y’e Nakawamu ey’omulamuzi Agnes Alum ebikwata ku musango oguvunaanwa Kateregga eyagezaako okutta mukazi we Suzan Kawala.\nWolimbwa yagambye nti nga January 9, 2019 baamuleetera Kateregga nga bamuteebereza okwokya ennyumba ya Kawala esangibwa e Mbuya era ne bamuwa ebizibiti bye baamukwata nabyo okwali obucupa bubiri n’olugoye nga biwunya petulooli wamu n’emmotoka ye, ekika kya Nissan ng’eno baamutegeeza nti gye yalimu.\nYagenda mu maka ga Kawala e Mbuya n’asanga ng’ennyumba yayidde naddala mu ddiiro, lye yakozesanga nga saluuni, kyokka kyo ekisenge tekyajja.\nYeeyongerayo mu ddwaaliro e Kiruddu Kawala gye yali okumuggyako sitetimenti era yasanga ali mu bulumi.\nKawala yamutegeeza nga Kateregga bwe yali amwokedde mu nnyumba nga yeeyambisa akacupa era ng’amafuta gano yagayisa mu ndabirwamu y’eddirisa lye yali ayasizza eggulolimu nga muno mwe yayisa akabiriiti akaakoleeza ennyumba.\nKawala yamutegeeza nti yakuba enduulu era baliraana be baamutaasa n’atwalibwa mu e Kiruddu okufuna obujjanjabi.\nMuserikale munne, Obadiah Ekinu yamutegeeza nti Kateregga emmotoka ya Nissani, ye yabategeeza nti yiye nga yasangibwamu akacupa ke baateebereza okubaamu amafuta era baamukwata ng’adusseeko mmita 100 okuva ku nnyumba gy’agambibwa okwokya.\nWolimbwa yakizuula nti Kateregga ne Kawala baali bafumbo kyokka mu kiseera ekyo baali baayawukana nga Kateregga yali yalekawo Kawala n’agenda mu maka amalala gye yalina omukazi omulala.\nWolimbwa yagambye nti ng’amaze okufuna obujulizi obwo yatwala fayiro eno ewa Godwin Agaba akulira okunoonyereza ku misango ku poliisi ya Jinja Road ng’ono ye yaggula ku Kateregga emisango gy’okugezaako okutta omuntu wamu n’okwokya ennyumba.\nWabula yategeezezza nti emmotoka ya Nissan gye baakwata ne Kateregga teriiwo ku poliisi ya Jinja Road nga baagiwa Mohammed Bukenya ng’ono ye taata wa Kateregga nga yabategeeza nti emmotoka eno teyali ya Kateregga wabula yali ya muganda we Sulaiman Kibalama eyagimukwasa okugira ng’agikuuma era yaleeta n’empapula ezikakasa obwannannyini buno.\nAgambye nti okunoonyereza ku musango guno tekunnakomekkerezebwa kubanga bakyalinda lipooti okuva mu kitongole kya poliisi ekikebera ebimu ku bintu ebiraga nti oba Kateregga yakozesa petulooli okwokya ennyumba ya Kawala.\nOmusango guno omulamuzi Alum agwongeddeyo okutuuka nga March 11,2019. Mu kiseera kino Kawala akyapooca n’ebiwundu mu ddwaaliro e Kiruddu.


Bukedde Online - Bashir bamututte mu kkomera ekkambwe\nMuve ku masanyu mukuze ttalanta - Wa NCS\nBright Stars ne KCCA zigguddewo liigi ya 'Super'\nAbantu b'e Iganga beeyiye ku nguudo nga Bobi Wine ayitawo\nBashir bamututte mu kkomera ekkambwe\nOgw'abagambibwa okutta omwana ne bamuziika gujulidde\nAsobezza ku muwala wa mwannyina\nAdded 18th April 2019\nFIELD Marshal Omar El-Bashir embeera eyongedde okumwonoonekera bannamagya abaamuwambye bwe bamuggye mu kasenge mwe babadde bamukuumira ne bamutwala mu kkomera erisinga okubeera ery’entiisa mu Sudan.\nEkkomera lino eriyitibwa Kobar, Bashir gy'abadde asibira bannabyabufuzi abamuwakanya era ng'abatulugunya ebitagambika.\nWabula olunaku lw'eggulo we lwazibidde, nga Bashiri atemeza mabega wa mitayimbwa mu kkomera lino omujjudde bannabyabufuzi bazze asiba.\nAkaseera kaabadde kazibu mu bulamu bwa Bashir okugasimbagana n'abamu ku bannabyabufuzi bazze asiba ng'abasinga obungi tebalina misango era nga tebalinnyangako mu kkooti kubawozesa.\nAbasibe abatono abaategedde ku kusibibwa kwa Bashir mu kkomera lino, baategeezezza bannamawulire nti, wadde bakyali basibe, naye okuleetwbwa kwa Bashir mu kkomera lino bawulira ng'abateereddwa abalya obutaala.\nOkusindika Bashir mu kkomera lya Kobar bannamagye baasoose mu lukiiko olw'oku ntikko olwa Military Transitional Council ne basalawo ku kisaana okumukolebwa.\nBaasoose kulemwa kukkaanya era ensonga kwe kusalawo ekubweko akalulu. Ku bantu 17 abaalonze 13 baasazeewo nti Bashir yeetaaga kukuumirwa mu mbuzekogga.\nKu Lwokubiri ekiro mu ttumbi, Bashir eyabadde ali mu tulo nga yeebase baamuzuukusizza ne bamulagira okwambala engoye ne bamutwala mu kkomera lye Kobar erisangibwa mu kibuga Khartoum wakati mu bukuumi obw'amaanyi.\nOkuva lwe yaggyibwa mu buyinza nga April 11, abadde akuumirwa mu kisenge ekimu ekibadde mu lubiri lw'obwapulezidenti ekikuumwa obutiribiri abaserikale ekiseera kyonna.\nEkiseera ekisinga abadde akunyizibwa nga bamubuuza ku bintu bingi ebikwata ku gavumdenti ye gyabadde akulembera.\nEBIKWATA KU KKOMERA LYA KOBAR\nEkkomera lya Kobar Maximum Security Prison lisangibwa mu kibuga ekikulu ekya Khartoum nga lyazimbibwa Gavumenti y'abafuzi b'amatwale eya Bangereza.\nKyokka Bashir bwe yajja mu buyinza yaddamu n'alizimba okutuukana n'ebigendererwa bye ng'okutulugunyizaamu abamuvuganya.\nOkusooka lyali lyakusibiramu abantu abaawakanyanga obufuzi bw'amatwale, kyokka mu kiseera kino oyinza okuliyita mpaawo atalikaaba kuba likaabizza bannabyabufuzi n'abakulembeze b'ebibiina by'obwogassi ku mitendera egy'enjawulo.\nEbisenge by'ekkomera lino bigumu nnyo nga tewali musibe ayinza kwetantala kutoloka ne bwe wabeera tewali bakuumi.\nLyazimbibwa kulubalama lwa mugga era lyetooloddwa emmundu eza buli kika kw'ossa kkamera eziraba n'akawuka akatambula.\nBuli lw'oyogera ku kkomera lino mu Sudan bangi bamera olutiko olw'ebizibu enkumu bye balifuniddemu.\nAbakyala n'abaana b'abasibe abaasibirwa mu kkomera lino essuubi ly'okuddamu okulaba ku bantu baabwe lyali lyabaggwaamu.\nBangi ku basibe mu kkomera lino Bashir ye yabasindikayo ng'abalanga okumuwakanya mu byobufuzi.\nBangi balindiridde kuwanikibwa ku kalabba oluvannyuma lw'okusingisibwa emusango ky'okulya mu nsi olukwe nga Abdel Aziz Usher, ate abalala Bashir abadde asalawo battibwe nga tebawozezza.\nNg'Abaganda bwe bagamba nti gy'otega amaggwa gye bakuzza ne Bashir yalabiddaawo nga gy'abadde asindika banne ate naye gye bamututte nga talina bugaaniro.\nOmusibe bw'abeera mu kkomera lino ssi kyangu kufuna bagenyi bamulambula olw'amateeka amakakali agassibwawo.\nOmugenyi takkirizibwa kwogera na musibe butereevu ateekeddwa kwogera ng'ayita mu muserikale era omusibe by'ayogera n'omugenyi byonna biwandiikibwa ne bissibwa ku fayiro y'omusibe.\nAbamu ku bannabyabufuzi Bashir be yasiba n'abasindika mu kkomera lino b'asanzeeyo kuliko; Sadiq al Mahdi (yalondebwako ku bwapulezidenti), Ali Osman Taha ne Mulana Mohamed Osman al Mirghani.\nEngeri sipiika gye yawanguddemu ababaka lawundi esooka\nAyiiridde muka mwana kaamulali mu mbugo lwa musajja\nSsebaana alese azimbidde muganzi we loogi\nBannayuganda abavundira mu makomera e Dubai ne Abu Dhabi balaajanidde Gav't\nMuve ku masanyu mukuze ttal...\nSSENTEBE w'akakiiko ka NCS, akatwala emizannyo mu ggwanga, Dr. Donald Rukare, akuutidde bannabyamizannyo okulemera...\nBright Stars ne KCCA ziggud...\nBright Stars - KCCA e Kavumba 10:00 ENNYONTA abawagizi ba liigi ya Uganda gye babadde nayo eggwaawo leero, era...\nABAKAKIIKO akategeka empaka z'Amasaza balabudde okugoba abazannyi n'abakungu ba ttiimu abanaatoloka mu nkambi awagenda...\nAbantu b'e Iganga beeyiye k...\nBobi ng'azina n'abawagizi be. Yali Ggulu gye buvuddeko. Abantu mu bitundu by'e Iganga beeyiye ku nguudo bwe bawulidde...\nOwa Bukedde awasizza mu sit...\nSemei Wessaali omumyuka w'atuukirwako amawulire mu Bukedde olupapula akubye embagaa kabiite we Agnes Nambi. ...


Bukedde Online - Leero Ssenga wa Bukedde akuleetedde amateeka agafuga ekitanda ky'abafumbo\nMzee Zedde: Yaaya asiba atya Walukagga enkalu...\nEngalo lwe zikweyimirira mu nsonga z’ekisenge...\nNajjuuko ng’ayala obuliri. Agamba nti guno mulimu gwa mukyala w’awaka era tateekeddwa kugusigira muntu mulala.\n“OKUFUMBIRIGANWA kwa kitiibwa eri bonna, n’ekitanda kirongoofu; kubanga abakaba n’abenzi Katonda alibasalira omusango…” Abaebbulaniya 13:4. Bwe kityo Ekitabo Ekitukuvu Bayibuli bw’ekikkaatiriza ku bukulu bw’obufumbo n’ekitanda ky’abafumbo. Ekitanda y’entabiro y’essanyu wakati w’abafumbo mu maka.\nKino kitegeeza nti kisaanidde okufuna endabirira ey’enjawulo olwo kisobole okuleetera ababiri okukinyumirwa n’okukyesunga buli kadde. Olw’okuba ekitanda kikulu, bajjajjaffe baakimanya era nebakiteekako amaanyi omuli, endabirira ey’enjawulo, amateeka g’okukyebakamu wamu n’enteekateeka yaakyo mu kisenge.\nBino byonna byagendererwamu okuggumiza n’okulaga abafumbo obukulu bwakyo basobole okukiteekako ennyo essira kibayambe okukuuma amaka nga gatebenkedde. Naluggya Tomusange omukugu mu kuluηηamya annyonyola bwati emisoso ku kitanda ky’abafumbo;\nKirina kutunula buvanjuba.\nMu nteekateeka gye tugoberera okuva ku bajjajja ekitanda kirina kutunula buvanjuba. Kino kyangu okumanya kubanga ennyumba ezisinga zaazimbibwanga na pulaani eno. Ekyakozesanga kino kwe kusobozesa omusana okwaka mu nnyumba obutereevu n’okuleeta ekitangaala mu nnyumba ne bwe buba bwa kiro ng’omwezi gwe gwaka.\nNajjuuko ng’amaze okwala obuliri bwe ataddeko n’akamuli okwongera okusikiriza amaaso.\nOlwo no baalinanga n’okugereesa nti bw’okiteekamuobukyamu ne weebaka emirannamiro tosisimuka. Edda ekitanda kyateekebwangako “olunna”. Kuno omukyala kwe yateekanga ebikozesebwa by’akozesa mu kisenge. Ennaku zino ‘olunna’ lwasikizibwa dduloowa z’oku kitanda. Ekitanda kyo bwe kitabaako dduloowa olina okutetenkanya ng’omukyala okulaba nti ebikozesebwa\nNkozesa langi ezisikiriza amaaso\nFATUMAH Najjuuko ow’e Lukaya mu Kalungu, yagambye nti alina by’assaako essira ng’alabirira ekitanda.\nLangi y’amasuuka nkitwala nga kikulu nnyo era langi enjeru, ppinka, bbulu n’endala ecamufu nzettanira nnyo kuba zisikiriza amaaso naddala ng’omwagalwa wange agatunuddeko.\nObuyonjo sibukomya ku kwoza masuuka gokka wabula ne bulangiti wamu ne beedikkava. Bino era mbigolola okusobola okulabisa obulungi obuliri nga mbwaze.\nDizayini mu kwala obuliri nakyo kikulu era zo nnina nnyingi ze nkyusa buli kiseera. Lwakuba oluusi tekiba kyangu era nnina obutabo mwe ntera okusoma dizayini ezimu olwo ne nzissa mu nkola.\nEbintu ebiriraanye obuliri okugeza ‘dduloowa, ensawo mwe ntereka engoye nabyo mbifaako kyenkanyi. Ebyetaagisa okubikkako obutambaala obulungi nkikola kubanga era tekiwa makulu kufa ku buliri bwokka ng’ebintu ebibwetoolodde si bitegeke.\nEbintu by’oku buliri ebisikiriza okugeza ddole, obumuli, sswiiti ne kalonda omulala sibisuulirira kuba byongera okutussa mu muudu nga tuli mu kisenge kyaffe. 6 Langi y’ettaala gye nateeka mu kisenge nayo eyongera okukirabisa obulungi wamu n’obuliri. Ettaala yange erimu langi ya bbulu, era eno bw’ekuba ku masuuka ameeru kiyitirira.\nEkitanda tekibulako mukeeeka. Guno gwe gusooka wansi w’omufaliso era ekigendererwa kyali nga kya kukuuma mufaliso butayuzibwa miti oba emisumaali gy’emiti gy’ekitanda nga kw’ogasse okukuuma omufaliso obutayingiramu miti kugireetera kuggyamu amangu ekinnya. Ennaku zino babiteekako olubaawo lwa pulaayi nga ne bw’oba totaddeeko mukeeka omufaliso guyinza obutakosebwa.\nEnneebaka; Omukazi ye yeebaka ku kisenge olwo omusajja ne yeebaka awasooka oba ku mugguukiriro. Ennono y’akalombolombo kano yatandikira ku Ssekabaka Kamaanya. Ono we yabeerera ku Nnamulondo, entalo zaali nnyingi kale obudde bwonna buli musajja yalinanga okubeera obulindaala ng’eηηoma y’olutalo w’evugira w’akwatira ebyokulwanyisa n’agenda okwaηηanga omulabe.\nMu mbeera eno, abasajja bonna baalina ng’okwebaka ku mugguukiriro gw’ekitanda ate nga beebaka tebabulizzaako olwo ng’eηηoma w’evugira wonna adduka mangu, nga tekimwetaagisa kusooka kubuuka mukazi we.\nKu ngulu kwabikkibwangako omukeeka; Guno ssenga w’omuwala ye yagumusibiriranga ng’agenda mu bufumbo. Ennaku zino beedikkava zaasikira emikeeka gino era omusajja teyakkirizibwanga kugubikkula si kulwa ng’alaba ebintu by’omukyala bye yabikkiddemu.\nOkwala obuliri mulimu gwa mukyala. Newankubadde omukyala y’asaanidde okusooka okuva mu buliri, okubwala mulimu gwe. Omusajja bw’azuukuka yeeteekateeka kugenda ku mirimu era obudde bw’amala nga yeeteekateeka olwo omukyala ng’atereeza ekisenge. Okwala obuliri nakwo kuliko emisoso.\nOkugeza tosaanidde kubwala nga mwakabuvaamu, osaanidde okusooka n’obubikkula ne buyingiza ku mpewo okumala eddakiika eziwerako oluvannyuma n’obwala. Kino kibuyamba okuggwaamu olusu, luno luba lwa butonde naye terusaanidde kusukka ky’ova osaanidde okuleka empewo okuyita mu masuuka ge musuzeemu, naddala nga togenda kugakyusa.\nAmasuuka, okufaananako n’engoye ezambalwa tegandisuliddwaamu okusussa ennaku bbiri. Kino kitegeeza nti abafumbo basaanidde okubeera n’amasuuka agawerera ddala okwewala okugasulamu ennaku ennyingi kubanga kikolwa ekyoleka omukyala omugayaavu era omucaafu.\nEkitanda ky’abafumbo tekizazikwamu mwana. Obuliri bw’abafumbo bulina kuba bwabwe bombi era ssinga omukyala abeera azadde, omusajja osobola okweyawula n’osula wansi ku mufaliso omulala okutuusa ebbanga eggere ly’amala mu bwannakawere, olwo omuwana n’ava mu buliri bwammwe ne mumuteeka mu buliri obubwe.\nWaliwo obuwoowo obukubwa mu masuuka, wabula buno bw’oba tobwekakasa tobwesibaako. Abayindi n’Abaswayiri be basinga okubwettanira. Wano mu Buganda waliwo okaddo abakyala ke baazingiranga mu ssuuka okuwunya akawoowo, wabula kizibu okukafuna ensangi zino.\nEssuuka tozikubawu pafyumu gwe weekuba ku mubiri, zijja kuwunya.\nObuliri bw’abafumbo tebwandiyingiziddwaamu ssimu. Abantu bangi ensangi zino basula n’amasimu gaabwe oba okubeera ku ssimu nga bali ku buliri, ekitali kituufu. Obuliri kye kifo eky’okwefumiitiriza kw’abafumbo wamu n’okuteekawo essanyu mu maka. Buli lwe mugenda n’essimu mu buliri kizibu okuwa munno obudde obumala.\nEkitanda ky’abafumbo kiteekeddwa okukuumibwa nga tekuli bintu birala. Okugeza weewale okwanikako ttawulo, engoye, leesu n’ebintu ebirala. Ttawulo oyinza okugisuula ku buliri ng’ekyali mbisi n’ebunnyogoza.\nOmukyala y’avunaanyizibwa okukiyonja. Kikyamu okulagira omukozi oba omuntu omulala okwala obuliri bwammwe\nOmugaso gw’obutiiti mu kisenge


Bukedde Online - Omusolo ku mafuta ne sigala gulinnye ate bbo abakozi b'amasannyalaze g'enjuba basambira waggulu\nMaama yadda n’ankwasa Bayibuli gye nali nsuuliridde...\nsigala n'emafuta biteereddwako omusolo omukakali\nMINISITA Kasaija, bwe yabadde ayanjula bajeti y'eggwanga, yategeezezza nti ettundutundu erisinga obunene ery'ensimbi gavumenti z'egenda okusaasaanya mu mwaka 2016/17, zigenda kukuηηaanyizibwa mu misolo.\nKu nsimbi obuwumbi 26,361 eza Bajeti empya, Minisita Kasaija yagambye nti obuwumbi 12,914 n'obukadde 300 zigenda kukuη− ηaanyizibwa kitongole kya musolo ekya URA. Ensimbi eziva mu misolo zeeyongedde okuva ku buwumbi 11,598 ezaabalirirwa okukuηηaanyizibwa mu mwaka 2015/16 , okutuuka ku buwumbi 12,914 n'obukadde 300 ezisuulirwa okukuηηaanyizibwa mu bajeti empya.\nKino kitegeeza nti omuntu wa bulijjo alina kwesiba bbiri anywere kubanga emisolo gino, gavumenti egisuubira kugikamula mu bo wakati mu mbeera y'ebyenfuna ey'okuluma obujiji.\nEMISOLO EMIPYA Omusolo ku Petulooli ne Dizero gulinnye Minisita Kasaija yalangiridde nti omusolo ku mafuta aga Petulooli ne Dizero gavumenti egwongezzaamu 100/- ku buli liita.\nKino kitegeeza nti buli liita ya Petulooli gavumenti egenda kugisoloozaako 1,100 mu mwaka 2016/17 okuva ku 1,000/- z'ebadde emusoloozaako mu 2015/16. Ku mafuta ga Dizero, gavumenti egenda kusolooza 780/- buli liita mu mwaka 2016/17 mu kifo kya 680/- z'ebadde esolooza ku buli liita mu 2015/16.\nAbateeka ennamba z'obwannannyini ku mmotoka nabo bubakeeredde\nKyokka waliwo essuubi nti ebbeeyi y'amafuta eyinza obutalinnya kubanga mu kiseera kino ebbeeyi yaago ku katale k'ensi yonna eri wansi. Ku masundiro g'amafuta agasinga liita ya Petulooli eri wakati wa 3,500/- ne 2,900/- ate Dizero ali ku 2,400/- ne 2,600/-. Omusolo ku ttaka: Gavumenti eyongezza omusolo ku kukyusa obwannannyini ku ttaka. Omusolo guno oguyitibwa ‘Stamp Duty’ ogubadde ku kitundu 1 ku 100 eky'ebbeeyi y'ettaka, gavumenti egulinnyisizza okutuuka ku bitundu 1.5 ku 100.\nKino kitegeeza nti ssinga ogula ettaka lya bukadde 10, okukyusa ekyapa okubadde kusasulirwa 100,000/- kati mu Bajeti empya 'Stamp Duty' ya kubeera ku 150,000/-. Emisolo ku migaati n’ebiwoomerera: Mu bajeti eno, gavumenti eyongezza omusolo ku migaati, keeki n'ebiwoomerera ebirala nga swiiti, Chewing gum ne cokoleeti okuva ku bitundu 10 ku 100 okutuuka ku bitundu 20 ku 100.\nMu bajeti eya 2015/16, gavumenti yassaawo omusolo omupya ku migaati, keeki n'ebyokulya ebigwa mu kkowe eryo gwa bitundu 10 ku 100. Omusolo guno gugenda kukosa ebbeeyi y’ebintu bino kubanga ababikola tebajja kwagala musolo guyingira mu magoba gaabwe. Emisolo ku sigala Abanywi ba sigala, bajeti y'omwaka guno egenda kubanyigamu olw'omusolo gavumenti gw'eyongezza. Ku buli minwe 1,000 egya sigala owa 'Soft cap' gavumenti eyongezza omusolo okuva 45,000/- okutuuka ku 50,000.\nKu Sigala ow'ekika ekya 'Hinge Lid' ku buli minwe 1,000, gavumenti eyongezza omusolo okuva ku 75,000/- okutuuka ku 80,000/-. Ate ayitibwa Cigar, Cheroots ne Cigarillos gavumenti emutaddeko omusolo gwa bitundu 200 ku 100 okuva mu bitundu 150 ku buli 100. Ennamba z’emmotoka Minisita Kasaija yalangiridde nti omusolo ku nnamba z'emmotoka okuli amannya g'abantu oba ebigambo nnannyini mmotoka by'ayagala gulinnye ebitundu 200 ku buli 100.\nAbakola amasannyalaze g'enjuba bbo balidde nga balimi anti sibaakuggyibwako musolo\nKati omuntu ayagala ennamba y'emmotoka okuli amannya ge waagugisasulira obukadde 20 okutandiika nga July 1, 2016, nga ssente zino zirinnye okuva ku bukadde 5, ennamba eyo z'ebadde egula. Abakola eby’amasannyalaze g’enjuba basonyiyiddwa VAT Mu kaweefube wa gavumenti okusikiriza abantu okwettanira amakubo amalala ag'ebyamasannyalaze agatali agava mu mabibiro, gavumenti esazeewo obutasolooza musolo gwa VAT ku bakola ebintu ebyamasannyalaze ag'amaanyi g'enjuba (Solar).\nMinisita Kasaija yagambye nti okutandika nga July 1, 2016, abantu oba kkampuni ezikola ebintu eby’amasannyalaze ag'enjuba, amasannyalaze ag'empewo, n'amasannyalaze ag'ebbugumu eby'omu ttaka basonyiyiddwa VAT. Omusolo ogwa VAT ogubasonyiyiddwa, Minisita yagambye nti gwe gubadde guggyibwa ku bintu bye bakozesa mu bizinensi ez'okukola eby'amasannyalaze ago. Abagatta bizinensi ezitakola balidde: Gavumenti esuulidde tawulo, abasuubizi ne bannamakolero abalina bizinensi ezitakola magoba. Minisita Kasaija yalangiridde nti omuntu yenna asalawo okugatta bizinensi ezitakola magoba oba okugula bizinensi ebadde tekola magoba, gavumenti ejja kumusonyiwa emisolo okusobozesa bizinensi eyo okuda engulu. Yagambye nti kino gavumenti ekikoze ku lw'obulungi bw’ebyenfuna by'eggwanga n'okwanguyiza abaagala n'okugatta bizinensi.


Bukedde Online - Bangoba mu kifaananyi lwa ndabika yange\nBamuwadde fotokopi eriko ebirangiriddwa n'atabuka, Ani gwe mubba...\nBangoba mu kifaananyi lwa ndabika yange\nUganda erina obukugu nobusobozi okwang'an...\nBw’alyoka ne bukukwata ng’omaze okuwasa, wandiwasizza ggwe?”, bw’atyo omu ku mikwano gya Mugala bwe yamugamba ng’amulabye n’amagondogondo ku lususu wano ge baakazaako okwokebwa abalongo (Vitiligo).\nJames Mugala bw’afaanana. Wano ng’aliko by’annyonnyola.\nMugala n'abamu ku bantu b'akola nabo ku Nasser Road.\nBYA GRACE NAMATOVU\nBw'alyoka ne bukukwata ng'omaze okuwasa, wandiwasizza ggwe?", bw'atyo omu ku mikwano gya Mugala bwe yamugamba ng'amulabye n'amagondogondo ku lususu wano ge baakazaako okwokebwa abalongo (Vitiligo).\nJames Mugala 61, omutuuze w'e Busega-Kabaale mu munisipaali y'e Lubaga ng'akolera ku Nasser Printers' House, ku Nasser Road mu Kampala yazaalibwa mu 1959 nga muddugavu era alina abaana.\nAlombojja engeri obulamu bwe gye bw'akyukamu ng'akizudde nti, olususu lukuba amagondogondo: "Obuzibu buno bwantandika mu 1996, nga nasooka kumyuka mimwa era abantu baatandika okunsongamu emimwa bwe nnina siriimu kuba ebiseera ebyo ako ke kabonero abantu ke baali balabirako.\nEra olw'okuba nnali ngaba omusaayi mu kkanisa, abantu ne mukyala wange bankaka okugenda nneekebeze ntegeere ekituufu ekinnuma. Nakizuula nti, teyali siriimu era omutima gwange gwaguma kyokka nasigala nneebuuza ekika ky'obulwadde obutali siriimu obuyinza okumyukiriza omumwa gw'omuntu.\nNga wayise ebbanga, nasalawo okugenda okulaba omusawo omukugu mu kujjanjaba endwadde z'olususu e Wandegeya eyantegeeza nti, nnina Vitiligo.\nNakaluubirirwa okukkiriza omusawo bye yahhamba kubanga abantu abamu bahhambanga nti, abalongo b'ewaffe be banjokya. Omusawo bwe yanyinyonnyola ebikwata ku mbeera eno na biki ebigireeta, namala ne mmukkiriza ate ne nzikiriza ne kye nali nfuuse.\nOKUBOOLEBWA Nzijukira twalina okumanyagana mu kika era omukolo gwali munene ddala. Ebintu byonna byali bitambula bulungi okutuusa lwe baatuyita twekubise ekifaananyi.\nNali nsembera ne mpulira omuntu ahhamba mu lwatu nti, "Oyo Mugala simwagala mu kifaananyi kyange agende eri", ebigambo ebyo nabiwulira ng'omuntu anaakufumita akaso ku mutima.\nByankosa era n'okutuusa olwaleero bwe mbijjukira binnyungula amaziga. Ekyasinga okunnuma kwe kuba nti, eyabyogera yali waaluganda ate nga musawo mutendeke gwe nali sisuubira kufulumya bigambo bizito bwe bityo.\nOkuboolebwa abantu kyafuuka kyabulijjo kubanga nze nakkiriza embeera eno.\nOluusi bwe ntambula ne nsisinkana abantu abatandabangako banneekanga era abamu bansongamu emimwa.\nGye buvuddeko nali hhenda kulinnya mmotoka mu ppaaka empya, mba nnyingira bwe nti, omukyala gwe nalina okutuula naye ku kifo ekimu n'anneekanga n'asituka n'anviira ntuule ye afune awalala kubanga yali tayagala 14 Bukedde Lwakuna February 20, 2020 mmusemberere.\nKye nakola kwe kumuviira nange ne nfuna ekifo ekirala we ntuula. Kye nneebaliza Katonda kimu nti, yahhumya n'ampa obuvumu okubeera mu bantu.\nBwe nafuna obulwadde buno mu 1996, bakozi bannange baafuna okutya era abamu ne bampa n'amagezi okugendako mu basawo b'ekinnansi kyokka olw'okuba nali sibikkiririzaamu, saatawaana kugendayo wabula okweyunira abasawo abatendeke. Abasinga baatandika okukkiriza nti, teyali siriimu oluvannyuma lw'amagondogondo okumbuna omubiri.\nKati bammanyiira era abasinga bankazaako lya Muchina, Black American ne Muzungu. Nze ssentebe w'aboogezi b'oku mikolo mu ssaza ly'e Kyaddondo.\nEmirimu gy'okwogera ku mikolo bagimpa olw'obukugu bwe njolesa mu kwogera. Nnina n'emikwano okuva mu mawanga amalala olw'okuba nnina obusobozi bw'okwogera ennimi ezisukka mu ssatu. Ebyo binkuumye ne mpulira nti, nange ngya mu bantu.\nENGERI GYE YEERABIRIRA Mugala yagambye nti, agoberera amateeka g'abasawo abakugu mu kujjanjaba ensusu.\nl Yeewala ebbugumu era engoye enzirugavu tazeesembereza kuba omusawo yamutegeeza nti, likendeeza obutoffaali obukola langi y'olususu obuzaala ekirungo kya melanin. l Yeebikka enkofiira n'okwambala engoye ezimubikka.\nNnina n'empeke ze mmira okugeza ‘Predsol' n'endala eziyamba omubiri okuddamu okukola obutoffaali obukola langi y'omubiri.\nl Okulya ebibala, enva endiirwa, ebikoola by'emiti egy'obutonde omuli eby'emiyembe, amapeera, n'ebirala.\nAfumba ebikoola n'anywa amazzi ga kiragala (Cholorophyll) agavaamu. vitiligo buva ku kuken deera kwa bwerin zi bwa mubiri Dr. Michael Katwere, omukugu mu kunoonyereza ku ndwadde n'ebyobulamu ku Medical Access e Nakasero agamba nti, Vitiligo bulwadde obugwa mu ttuluba ly'endwadde ezirumba omuntu ng'abaserikale abakuuma omubiri banafuye oba nga balumbiddwa.\nVitiligo alumba olususu lw'omuntu n'alukyusa langi ng'obutoffaali obukola langi y'olususu bulemererwa okukola ekirungo ekivunaanyizibwa ku langi.\nEkyewuunyisa ku Vitiligo, abaserikale abakuuma omubiri bennyini ate be bagulumba (kye yagambye nti, kikyanoonyerezebwako) okugunafuya.\nKino kye kivaako obutoffaali buli okulekera awo okuweereza ekirungo ekikola langi y'olususu.\nOlususu lw'omuntu lutandika okwewaata nga lweruka ku bitundu okuli; emimwa, emikono, engalo, enviiri (zifuuka nga envi) n'ekitundu kyonna ekirala oba omubiri gwonna.\nBuno bulwadde obusaana okwekenneenya n'okukwata n'obwegendereza kubanga omuntu asobola okubeerawo nabwo ssinga amanya enkwata yaabwo entuufu.\nBUZIYIZIBWA OBA BUWONA? Kizibu okumatiza omuntu nti, obulwadde buno busobola okuziyizibwa kubanga ebintu byennyini ebivaako Vitiligo tebinnazuulibwa wadde ng'okunoonyereza mu basawo abakugu kukyagenda mu maaso.\nWabula, okubufuna kisoboka, naddala ng'ewammwe eriyo omuntu eyali abufunyeeko. Kiteeberezebwa nti, Vitiligo asobola okutanulwa ebintu ebyetoolodde omuntu.\nVitiligo era asobola okujjanjabibwa ssinga amulina abeera n'obugumiikiriza.\nENZIJANJABA l Enzijanjaba yaabwo eyinza okwetaaga ebizigo ebikakasiddwa abasawo ebimanyiddwa nga ‘Steroids'.\nBino babisiiga ku bitundu ebyo ebikoseddwa ku lususu lw'omuntu okumala ebbanga eritakka wansi wa myezi mukaaga.\nl Omuntu asobola okweyambisa ebintu ebiyambako okuzimba abaserikale abakuuma omubiri wadde nakyo kyetaaga ebbanga.\nl Enkola endala ye y'okukalirira omuntu nga bakozesa amasannyalaze agayamba okulwanyisa obuwuka obutta obutoffaali obuleeta langi y'olususu.\nl Okufumba olususu / okulubugumya: Edda abaganda baalina enkola y'okuteeka omwana nnamagoye eyaakazaalibwa mu kifo we baggye eryato mwe basogolodde omwenge era ebbugumu eryo lyayambanga omwana oyo okuddugalamu n'alema kulabika nnyo nga nnamagoye nga n'omusana tegumukosa nnyo.\nl Waliyo n'ebizigo ebibuzaabuza langi eyo n'eterabika, wabula esobola okuleeta kookolo.\nENJAWULO WAKATI WA VITILIGO N'OBWANNAMAGOYE\nl Nnamagoye bamuzaala talina kirungo kikola langi ya lususu.\nKitegeeza nti, omubiri gwe teguba na busobozi buzaala butoffaali obukola langi eno.\nAlina Vitiligo abeera ne langi y'olususu lwe mu kuzaalibwa kyokka bwe wayita ebbanga, obutoffaali bulumbibwa olwo ne bulekera awo okukola ekirungo kino ekivaako olususu lw'omuntu okweruka.\nABAZAALIBWA N'EMBEERA ENO Dr. Katwere agamba nti, waliwo embeera ng'omukazi azadde abaana abalina obulwadde buno.\nKino tabeera Vitiligo kubanga ate ekiseera bwe kigenda kiyitawo n'amanyiira embeera emwetoolodde, afuna langi ye ey'obuzaale.\nEmbeera eno eyitibwa ‘Idiopathic Hypomelanosis'.\nBY'OBA OMANYA KU VITILIGO 1 Temusosola muntu alina bulwadde buno kubanga kivaako ababulina okwekyawa, okweraliikirira ekisusse n'okwenyiwa.\n2 Vitiligo tasaasaanyizibwa mu mpewo era takwata aliraanye amulina.\n3 Vitiligo asobola okuweweezebwa ssinga abulina yeeyunira abakugu mu kujjanjaba ensusu.\n4 Abalina obulwadde buno bantu ng'abalala tebasaana kwenyinyalwa. Mariam Namuyomba: Mu kusooka nali mmanyi nti, babeera balongo nga be bookezza omuntu naye bwe nakula ne nkizuula nti, omuntu abeera alina ekirungo mu mubiri gwe ky'atalina.


2 Samuel 23 MSG - 2 Samwiri 23 LCB | Biblica América Latina\n2 Samuel 23 MSG - 2 Samwiri 23 LCB\n1Bino bye bigambo ebya Dawudi, mutabani wa Yese, eby’enkomerero:\n2 “Omwoyo wa Mukama yayogerera mu nze,\n3 Katonda wa Isirayiri yayogera,\n4 ali ng’ekitangaala eky’oku makya,\n5 Ennyumba yange tetuukiridde mu maaso ga Katonda?\n6 Naye abatatya Katonda baliba nga amaggwa agasuulibwa wa bbali,\n9 Eyamuddiriranga ye yali Eriyazaali mutabani wa Dodayi Omwakowa. Yali ne Dawudi bwe baasoomooza Abafirisuuti abaali bakuŋŋaanye okulwana. Abasajja ba Isirayiri baali bazze ennyuma, 10 naye ye nayimirira ku bubwe n’atta Abafirisuuti, n’omukono gwe ne gukoowa, ne gusanyalalira ku kitala. Mukama n’abawa obuwanguzi obw’amaanyi olunaku olwo, abaserikale ne baddayo eri Eriyazaali okunyaga ebintu byabo abattibwa.\n13 Mu kiseera eky’okukungula, basatu ku bakungu amakumi asatu ne bagenda eri Dawudi mu mpuku eya Adulamu, ekibinja ky’Abafirisuuti nga basiisidde mu kiwonvu Lefayimu. 14 Mu kiseera ekyo Dawudi yali mu kigo, n’olusiisira lw’Abafirisuuti nga luli mu Besirekemu. 15 Dawudi n’alumwa ennyonta, n’ayogera nti, “Waliwo omuntu ayinza okunsenera amazzi okuva mu luzzi oluliraanye wankaaki wa Besirekemu?” 16 Awo abasajja be abazira abasatu ne bawaguza mu nkambi ey’Abafirisuuti, ne basena amazzi okuva mu luzzi lwa Besirekemu olwali luliraanye wankaaki, ne bagatwalira Dawudi. 17 Naye mu kifo eky’okuganywa n’agayiwayo eri Mukama. N’ayogera nti, “Kikafuuwe, Ayi Mukama Katonda, nze okukola ekyo. Nnyinza ntya okunywa omusaayi ogw’abasajja abawaddeyo obulamu bwabwe?” Bw’atyo n’ataganywa.\n18 Waaliwo ne Abisaayi muganda wa Yowaabu, mutabani wa Zeruyiya, naye nga mukulu w’abasajja amakumi asatu. Yayimusiza effumu lye eri abasajja ebikumi bisatu n’abatta, ne yeekolera erinnya okwenkanankana abasatu. 19 N’aba wa kitiibwa nnyo mu bali amakumi asatu newaakubadde nga teyatuuka ku ssa ery’abali abasatu.\n20 Ne Benaya mutabani wa Yekoyaada ow’e Kabuzeeri yali musajja mulwanyi nnyo eyakola ebyobuzira ebikulu. Yatta babiri ku basajja abazira aba Mowaabu, ate n’aserengeta ne mu bunnya n’atta empologoma mu kiseera eky’obutiti. 21 N’atta Omumisiri omunene ennyo. Newaakubadde ng’Omumisiri yalina effumu mu mukono gwe, Benaya ye ng’alina muggo; yamunyagako effumu lye, n’alimuttisa. 22 Ebyo bye byobuzira Benaya mutabani wa Yekoyaada bye yakola, era naye n’ayatiikirira ng’abasajja bali abasatu abazira. 23 N’aweebwa ekitiibwa mu makumi asatu, newaakubadde nga teyatuuka ku ssa ery’abasatu. Dawudi n’amufuula omukulu w’abambowa.\n24 Mu makumi asatu mwe mwali:\n25 Samma Omukalodi,\n26 Kerezi Omupaluti,\n27 Abiyezeeri Omwanasosi,\n28 Zalumoni Omwakowa,\n29 Kerebu mutabani wa Baana Omunetofa,\n30 Benaya Omupirasoni,\n31 Abi-Aluboni Omwalubasi,\n34 Erifereti mutabani wa Akasubayi Omumaakasi,\n35 Kezulo Omukalumeeri,\n36 Igali mutabani wa Nasani ow’e Zoba,\n38 Ira Omuyisuli,\n39 ne Uliya Omukiiti.\nLCB : 2 Samwiri 23


ENNAKU ZOKUKUBA KAMPEYINI ZO BWA PULEZIDENT ZIFULUMYE – CBS FM\nAkakiiko ke byokulonda kateedewo nga 9 omwezi guno ku Monday ejja abesimbyewo ku bwa President okutandikirako okukuba kampeyini.\nEnkya ya leero, akakiiko lwe kamalirirza enteekateeka yokunsusulamu abagala okwesimbawo ku kifo kyo bwa President mu nteekateeka eyatadnise olunaku lwe ggulo ku ttendekero lye Kyambogo University.\nMu basuubirwa okusunsulwamu enkya ya leero kuliko, Omubaka Robert Kyagulanyi owa National Unity Platform, Patrick Amuriat owa FDC, Nobert Mao owa DP, Joseph Kabuleeta wamu ne Willy Mayambala, ne Fred Mwesigye, wabula nga bano tebamanyikiddwa nnyo\nEnsonda mu kakiiko zitegezzezza CBS nti oluvanyuma lwokumaliriza okusunsulamu abagenda okwesimbawo ku bwa President olweggulo lya leero, Ssentebe wa kakiiko ke byokulonda Omulamuzi Simon Byabakama agenda kulangirira ennaku zokutandikirako kampeyini zo bwa President wamu nobukwakulizo obulina okugobererwa mu kampeyini zinno.\nOmwogezi wa kakiiko ke byokulonda, Paul Bukenya, ategezzezza CBS nti enteekateeka zokususulamu abantu abalala abagenda okwesimbawo olwa leero ziwedde era nga basuubira abo abagenda okusunsulwamu okugoberera ebiragiro wamu na mateeka agatereddwawo akakiiko ke byokulonda ne Ministry ye byobulamu okutangira okusasaanya ekirwadde kya COVID 19.\nWabula, Bukenya alabudde abao abatalina bisanyizo ebyaalambikibwa mu mateeka ge byokulonda kwo bwa president obutamalira akakiiko ke byokulonda budde kubanga kalina ebyokukolako ebirala bingi.\nEbyo nga bikyali awo, ebyokwerinda byongedde okunyezebwa mu bitundu bye Kampala ne Wakiso okutangira abantu abayinza okutataganya enteekateeka zo kusunsulamu olwe bigendererwa byaabwe.\nAkulira ebikwekweto mu Police, Edward Ochom, gyebuvuddeko yategezzezza nti Poliisi tegenda kukkiriza muntu yenna alowooza okukola efujjo okutatagaanya enteekateeka za kakiiko ke byokulonda.\nBo, abe kibiina kya Forum for Democratic Change, bamaliriziza enteekateeka zokwanjula Patrick Amuriat Oboi eri akakiiko ke byokulonda wadde Poliisi ekedde kuzingako kitebe kye kibiina kino nga nabamu ku bawagizi be kibiina bakwatiddwa.\nAmyuka omuwandisi omukulu wa FDC, Harold Kaija agambye nti Poliisi okuzingako ekitebe kyaabwe tekigenda kubalemesa kuwerekera Patrick Amuriat e Kyambogo nga aba NRM bwebekuuze oluanku lwe ggulo nga President YowerI Museveni asunsulwamu.\nAgava e Magere, omubaka Kyagulanyi ng’ali wamu ne mukyalawe Barbie Kyagulanyi Itungo nga wetwogerera bino nga bava waka wabula \_basoose okwogerako nabaana baabwe nebabasibirira entanda.\nKyagulanyi era asoose kusabirwa esaala omwaana Kityo Alex amanyiddwanga pastor muto eyamusabira mu mwaka 2017 bweyaali anoonya akalulu akamuwangusa ekifo kyobubaka bwa parliament ,era mu saala ya pastor muto eno,asabidde Kyagulanyi ssentamu ebbanga lyonna okwesiga mukama Katonda\nOkusinziira ku kulambika Police kweyawa omubaka ono kungeri gyagenda okutambulamu okutuuka e Kyambogo ,ono oluva e Magere agenda kuyita ku mbuzi bwaatyo e kisaasi ,Ntinda stretcher road olunamutuusa ku spear motors ,wanaava okutuuka e Kyambogo ewali emikolo gyokusunsula\nYe Joel Ssenyonyi omwogezi wekibiina kino akukulumidde ebitongole byebyokwerinda olwokuwamba ebintu byekibiina kino,naagamba nti kyewunyisa bwabadde agenda e Magere,abebyokwerinda bawambye manvuuli zabadde nazo\nKu Bantu abagenda okuwerekera omubaka ono aabanokoddwaayo kuliko munnamateeka era president wekibiina kya JEEMA Asuman Basalirwa ,omubaka wa Busiro East Medard Lubega Ssegona ,Joel Ssenyonyi nabalala\nAte embeera ya bukenke e Kamwokya nga Omub aka Robert Kyagulanyi yeteekateeka okugenda e Kyambogo okusunsulwamu.\n…Bo, abakulembeze be kibiina kya DP mu Disitulikiti ye Kyotera basazewo obutwagira Pulezidenti wa DP Nobert Mao kukifo kya Pulezidenti mukulonda okubindabinda nga bagamba nti yalwawo okusaalwo ku nsonga eno.\nBano okusalawo kuno babadde mulukiiko olw’abakulembeze ba DP awamu nabo ab’esimbyewo ku kkaadi ya DP mu Disitulikiti ye Kyotera ng’ababadde kukifo ekisanyukirwamu ekya Sport Highway mukibuga Kalisiizo.\nSsentebe wa DP e Kyotera Tom Balojja agamba nti kyebagala kwekukyusa obukulembeze nga abali ku ludda oluvuganya.\nOmwogezi wa DP e Kyotera Robert Muyimbwa agambye nti ekyakolebwa jjuuzi okuba ng’abaali ba derigeeti kyokka n’ebatakirizibwa kugenda Gulu muttabamiruka kyabalaga nti ekibiina ky’ababoola.\nBano begase kube Sembabule, Bukomansimbi ne Lwengo nabo abalangiridde okuwagira Kyagulanyi.\nWabula, omwogezi wa DP Okoler agamba nti Mao basalawo dda nti Mao alina okwesimbawo mu mbeera yonna.


Bukedde Online - Gavt. yaakugema poliyo nju ku nju\nEngeri y’okwewala endwadde ezittirawo\n“OBULWADDE bwa poliyo bukyaliyo era si bwa kusaaga”, Sam Gombya kansala w’abalema ku lukiiko lwa Kampala Central omu ku baalumbibwa poliyo akulambululira obulumi bwa poliyo omuzadde n’abaana bwe bayitamu.\nSsabasajja ng'agema omwana bwe yali alambula essaza ly'e Ssese nga July 30,2015 ku mikolo gy'okukuza Amatikkira ge. EKIF: DICKSON KULUMBA\nOBULWADDE bwa poliyo buzzeemu okuteeka abasawo ku bwerende era gavumenti n’erangirira okugema okw’ekikungo naddala mu bitundu ebiriraanye ensalo za Uganda, Sudan ne Congo olw’okubalukawo mu baliraanwa baffe bano.\nWabula ne disitulikiti okuli: Kiboga, Kyankwanzi, Mityana, Wakiso, Kampala n’ebitundu by’eggwanga ebirala byonna nayo abaana baakugemebwa.\nOmwogezi wa minisitule y’ebyobulamu, Rukia Nakamatte agamba nti okumala ennaku ssatu okuva nga January 22, okutuuka nga 25 abasawo abatendeke baakutambula nju ku nju nga bagema poliyo mu baana abali wansi w’emyaka etaano.\nKino kikoleddwa okusobola okumalirawo ddala obulwadde bwa poliyo mu Uganda yonna. Kino minisitule egenda kukikola ng’eyita mu mateeka n’enkola y’ekitongole ky’ensi yonna ekivunanyizibwa ku by’obulamu ekya WHO.\nAgamba nti, okugema okw’ekikungo kwasemba okukolebwa mu October wa 2015.\n“ Ku mulundi guno tukozesezza nkola ya nju ku nju kuba olwo tugema abaana bangi okusinga lwe tuyita abazadde okubaleeta”.\nTugenda kweyambisa abakulembeze b’omu bitundu okututambuza okututuusa mu maka ago agalimu abaana abagenda okugemebwa kuba bo babamanyi.\nN’abaana abaagemebwako tekigaana kuddibwamu kuba tekirina mutawaana gwonna era eddagala lyongera maanyi mu baserikale b’omubiri.\n“Nazaalibwa siriiko bulemu bwonna, wabula bwe naweza emyaka ebiri ne ndwala poliyo era okuva olwo nakula ndi mulema. Embeera gye nakuliramu teyali nnyangu kuba saakula na maama kuba yafa nkyali muto.\nOkimanyi mu buto buli kye bakugamba kiba kikuluma, omwana omulema asosolebwa ate nga ne bato bannange babeera bannyimbirira ne kinnyiiza, naye bw’okula otuuka n’okimanyiira. Okubeera omuto ng’oli mulema ebintu ebimu bye wandibadde oyagala obireka kuba obeera tosobola kubyetuusaako oba okubyeweereza.\nBwe nali omuto ng’okusitula kinkaluubiriza kuba nali sisobola kwetengerera era nga bingi mbireka. Naye bw’okula bikyuka kuba kati ebisinga bye nneetaaga mbifuna olw’okuba n’omukyala n’abaana era bampeereza buli kye njagala.\nNakula ne jjajja nga tanneekaanya, yabeerangawo mu buli kimu era ye yaηηumya nti buli kimu kisoboka nneme kwekubagiza.\nYanzizangamu amaanyi, naye ebyembi yafa ndi mu S.4. Namuyigirako ebintu bingi ebinnyambye okuyita mu bulamu bw’ensi eno n’okugiwangula. Nkubiriza abazadde okukimanya nti ddala poliyo gy’ali era bafube okulaba nga bagemesa abaana baabwe okumwewala.\nNsaba Minisitule y’ebyobulamu okukozesa abantu abaliko obulemu okutuusa amawulire mu bazadde kuba buli muzadde lw’alaba ku muntu ayita mu mbeera eyo amanya nti kituufu obulwadde gyebuli ne bakkiriza okugemesa.\nPOLIYO KYE KI?\nDr. Robert Kajubi, ow’eddwaaliro ly’e Mulago agamba nti, poliyo bulwadde obukwata ebimu ku bitundu by'omubiri naddala amagulu, emikono n'ebirala nga buva ku buwuka obusirikitu obwa vayiraasi nga buva ku bucaafu naye nga busobola okugemebwa. Akawuka kano ebiseera ebisinga kayita mu kamwa ne katambula okudda mu byenda, mu magumba n'obusomyo bw'omubiri.\nDr. Farouk Muyingo, ow’eddwaaliro lya Mpigi agamba busobola okuva ku muntu omu ne budda ku mulala ssinga abantu babeera mu bitundu awalegama amazzi omuli obuwuka buno. Busobola okuva mu kunywa amazzi agalimu obuwuka obubeera mu mpitambi y'abantu. Busobola okuva mu kulya emmere oba ekintu ekijama nga kirimu obuwuka buno.\nBw’otobeera mugeme, osobola okubufuna singa ogenda mu ddwaaliro n’okwata ku byuma ebikozesebwa okukebera obulwadde buno.\n Okusannyalala ebinywa n'amagulu.\n Okuggwaamu amaanyi.\n Bw’abeera muntu mukulu atera okulumwa omutwe.\n Bw’abeera mwana muto atera okufuna olusujjasujja olutagenda.\n Okukololakolola mu baana.\n Obulumi mu magulu n'emikono.\n Olumu wabaawo obulumi mu ndira, okusesema n'olubuto okwesiba.\nABALI MU KATYABAGA\nDr. Dan Isabirye ow’eddwaaliro ly’e Mulago agamba nti, waliwo abantu abalina emikisa mingi egy'okufuna obulwadde buno omuli:\n1 Abakyala abali embuto olw’obwerinzi bwabwe obw’omubiri okubeera obunafu.\n2 Abaana nabo obwerinzi bw'omubiri bubeera wansi.\n3 Abantu abalina akawuka ka siriimu nabo bali mu katyabaga.\n4 Ssinga omuntu abeera teyagemebwa poliyo n’abeera n’omuntu abulina. 5 Abaana abaakonziba.


Ebyobulamu | Dembe FM 90.4- Part 4\nAbatunda eddagala, ebyokulya n’ebizgo ebijingirire bubakeredde\nBya Ritah Kemigisa Ekitongole kye ddagala kirayaidde nti, ababadde bayingiza eddagala erijingirire nebikozesebwa mu malwaliro ebitali ku mutindo, bubakeredde. Bwabadde ayogerera ku mukolo ogwokutema evvuniike eryuomulimu guno ogugenda okumalwo obuwumbi 31, ssentebbe wekitongole kya National Drug Authority Dr Medard Bitekyerezo, agambye nti mu laboratory eno […]\nKattikiro akubirizza Obuganda ku bulamu bwabwe\nBya Shamim Nateebwa Katikkiro wa Buganda Charles Peter Mayiga akubirizza abazadde okugemesanga abaana endwadde, okubaliisa obulungi, n’okubambaza engatto obutakwatibwa endwadde zi namutta. Ono era asabye abantu ba Kabaka okufaayo ku bulamu bwabwe nga bajjumbira okwekebezanga endwadde, kubanga olugendo lw’okuzza Buganda ku ntikko lujja kubeera lwangu […]\nAbsaawo b’ensigo tebamala\nBya Shamim Nateebwa Uganda ekyalina ekizibu kye bbula lya lyabasawo abajanjaba ensigo. Okusinziira ku akulira obujanjabi bwensigo ku ddwaliro lya St. Francis Hospital e Nsambya Dr Joseph Ogavu Gyagenda, egwanga lirina abasawo 8 bokka, nga batono ku balwadde abali mu bukadde 5. Bino byebikulembeddemu olunnaku […]\nEnyama namata ebimu biirmu edagala\nBya Nobert Atukunda Abasawo bebisolo mu kibiina kya Uganda Veterinary Association balabudde ku mata ne nnyama byebalya ensangi zino, nti mwandibaamu ebiragalala ebisusse, atnega byabulabe eri obulamu bwabantu. Presidenti wekibiina kino Sylvia Baluka, agamba nti abalunzi abamu batunda ebisolo nebigenda ku katale, okulibwa atenga bibadde […]\nEnkuba y’akweyongera n’okujjiramu ebirwadde\nBya Damalie Mukhaye ne Ndaye Moses Abakugu mu mbeera yobudde balabudde nti, omusujja gwensiri gugenda kweyongera, wakati mu namutikwa wenkuba atandise okufudemba. Bino webijidde ngekitongile kyentebereza yobudde, Uganda National Metrological Authority kyalagudde enkuba okuviira ddala mu March okutuuka mu May. Akulira ekitongole kino Festus Luboyera, […]\nOkusomesa ku Condom kwetagisa\nBya Ivan Ssenabulya Abakugu mu byobulamu balaze obwetaavu bwokwongera okusomesa abantu ku nkozesa, yobupiira bu kalimpita wa entuufu, okulwanyisa ebirwadde byobukaba. Omulanga gukubiddwa nga Uganda yegasse ku nsi okukuza, olunnaku lwa International Condom Day, olukuzibwa buli 13th mu kwetegekera okukuza olunaku lwabagalana. Dr Vincent Karuhanga, […]\nAbavubuka baddukidde mu palamenti\nBya Shamim Nateebwa Waliwo ekibinja kyabavubuka nga bakulembeddwamu knsala okuva e Kabale Catherine Kyomugisha abaddukidde mu kakiiko ka palamenti akebyobulamu, nga babanja bujanjabi, bwabwe ngabavubuka. Bano bagala basomesebwenga ebyekikula, kubanga obutabimanya, bagamba nti kivuddeko abaana okubukanga nembuto nga tebanetuuka. Ekiwandiiko mwebatadde okwemulugunya kwabwe, bakuwadde ssentebbe […]\nRotary etandise okusonda ssente z’omusaayi\nBya Juliet Nalwoga Ekitongole kya Rotary Uganda kibakanye ne kawefube okusonda emitwalo gya $ 50, okugula ebyatagisa okulongoosa omusaayi wali ku ddwaliro lye Mengo. Bino webijidde ngegwanga emabageko libadde litubidde nekizbu kye bbulya lyomusaayi mu malwaliro agenjawulo. Bwabadde ayogera ne banamulire wano mu Kampala omumyuka […]\nMinistry y’ebyobulamu eyagala tteeka ku batalina kabuyonjo\nBya Ndaye Moses Ministry yebyobulamu ekubye omulanga, nti betaag etteeka ekkakali, ku banatu abagaana okusima zzi kabuyonjo mu maka gaabwe, mu bugenderevu. Omuwandiisi owenkalakklira mu ministry yebyobulamu, Dr. Diana Atwine, agamba nti embeera eyo yevaako eburwadde nga cholera. Agamba nti etteeka eririwo kkadde nnyo, ngeteeka […]\nUganda yaakutegeka olukungaana lw’amazzi\nBya Ivan Ssenabulya Ekitongole kyamazzi, National Water and Sewerage Cooperation, yakukyaza olukungaana, lwebitongole byamazzi, olwa African Water Association Conference, omwezi ogujja. Olukungaana luno, lwakubumbujja okuva nga 24th okutkira ddala nga 27th February, wano mu Kampala. Kati lusubirwa, okwetabwamu, abakungu bikumi na bikumi, okuva mu mawanga […]


Bukedde Online - She Cranes erinnye mu nsengeka\nShe Cranes erinnye mu nsengeka\nObadde okimanyi nti butto wa pine alwanyisa...\nOmutendesi wa Gomba asuddewo tawulo\nNGA World Cup y’okubaka ebulako mbale etandike, Uganda efunye ensonga endala okwongera okufiirawo oluvannyuma lw'okulinnya ebifo mu nsengeka.\nShe Cranes, ttiimu y'eggwanga ey'okubaka, eri mu keetalo nga yeetegekera World Cup etandika wiiki ejja nga July 12, mu kibuga Liverpool e Bungereza. Empaka zino we zituukidde nga Uganda erinnye ekifo mu nsengeka z’ekibiina ekiddukanya okubaka mu nsi yonna ekya International Netball Federation (INF), okuva mu kyomusanvu okudda mu kyomukaaga.\nMu kyomukaaga Uganda yaggyeewo Malawi, eyasindiikiriziddwa okutuuka mu kyomwenda emabega wa Scotland (7) ne Northern Ireland (8). Bakyampiyoni b’ensi yonna aba Australia be bakulembedde ne baddirirwa Jamaica, Bungereza ne New Zealand, ate South Afrika, ekwata ekisooka mu Afrika n'ebeera yakutaano mu nsi yonna.\nKati Uganda ekwata kyakubiri mu Afrika, era nga singa ekuuma omutindo n'esigala mu kifo ekyomukaaga, ejja kuba teyeetaaga kwetaba mu za kusunsulamu okuzannya mu World Cup eneddako mu 2023, e South Afrika.\nVincent Kiwanuka, omutendesi wa She Cranes yagambye nti amawulire gano gaakwongera abazannyi be amaanyi n’okwekkiririzaamu, n'okubaggulirawo emikisa okuzannya 'pulo', kuba Uganda egenda kwongera okuyitibwa n’okwetaba mu mpaka ez’omuzinzi eziwerako, kibayambe okulabibwa bakitunzi ba kiraabu ez’amaanyi.\nSSENTE ZIKYABEESAMBYE Mu kiseera kye kimu, enkambi ya She Cranes ekyali mu kattu olwa Gavumenti okulwawo okubawa ssente obuwumbi 2.1, ze yeeyama okubayamba okukola ku nteekateeka z’okugenda mu World Cup.\nKu ntandikwa y’omwezi oguwedde, Ssaabawandiisi w’akakiiko akaddukanya emizannyo mu ggwanga aka NCS, Dr. Bernard Ogwel, yalangirira ttiimu y’abazannyi 15 n’abakungu mukaaga abagenda okukiikirira Uganda mu mpaka zino.\nBano bonna beetaaga tikiti z’ennyonyi, okubasasulira we banaasula, n’ebintu ebirala, wabula ensimbi tezinnalabika.\nJocelyn Uchanda, maneja wa She Cranes, agamba nti ssente zino era baali bategeseeko enzannya z’omukwano n’amawanga nga; Australia, Jamaica ne Malawi, kyokka tebaasobola kukituukiriza. “Ttiimu erina okusitula ku Lwokutaano luno wabula emikisa gy’okukituukiriza gikyali mitono ddala,” Uchanda bwe yategeezezza.\nAgattako nti ensimbi bwe zinaabula bajja kusooka kutwalako abazannyi abatandika n’abatendesi abamu, abalala babeegatteko oluvannyuma. MINISITA ATANGAAZIZZA Minisita w'Ebyemizannyo, Charles Bakkabulindi yaggumizza abookubaka nti ssente zikolebwako, era bajja kuzifuna ng'olunaku ttiimu lw'esimbulirako terunnatuuka.


Bukedde Online - Abakazi mukomye okuggyamu embuto - Ssaabalabirizi Ntagali\nAb'e Lwengo basembye Museveni obutavuganyizibwa\nKirumira avudde mu bupoliisi: ''Ka ng''end...\nSSAABALABIRIZI w’ekkanisa ya Uganda, Stanley Ntagali asabye abazadde balabirire abaana mu ngeri ematiza n’alabula bamaama abaggyamu embuto n’abasuula abaana bakikomye kubanga buno bubeera butemu bwennyini ku mabujje agatalina musango.\nYalabudde abantu bonna nga bali mu wiiki eno Entukuvu bulijjo okutwala eky’okulabirako kya Yesu Kristo kye yalaga eri abaana bwe yagamba nti muleke abato bajje gyendi kubanga be bannannyini Bwakabaka bwa Katonda.\nDr. Samuel Luboga, ssentebe w'olukiiko olufuzi lwa Sanyu Babies' Home ng'ayogera eri Omulabirizi w'e Namirembe Wilberforce Kityo Luwalira, Ssabalabirizi Stanley Ntagali ne mukyala we ku lunaku Ssabalabirizi lwe yamalirizza okulambula Obulabirizi bw'e Namirembe ku Ssande.\nOkwogera bino yabadde ku Sanyu Babies’ Home e Mengo ku Ssande, ng’amaliriza okulambula Obulabirizi bw’e Namirembe okututte wiiki ennamba nga yawerekeddwaako Omulabirizi w’e Namirembe Wilberforce Kityo Luwalira.\nBaabatizza abaana bataano. Barbara Nankya Mutagubya akulira ekifo kino yannyonnyodde nti olumu abazadde abaana babasuula mu kaabuyonjo ne babannyululayo ne babalabirira.\nOkuva ku kkono, Babre Nankya Mutagubya akulira Sanyu Baby's Home, Rev. Sam Luboga Ssentebe w'olukiiko olufuzi, Omulabirizi w'e Namirembe Wilberforce kityo Luwalira, Ssabalabirizi Stanley Ntagali ne mukyala we nga basitudde abaana ku Sanyu Babies' e Menngo. Ebifaananyi bya Benjamin Ssebaggala.


Prof. Kanyeihamba atwala Museveni mu kkooti - StaDailyNews\nHome Amawulire Agaakuno Prof. Kanyeihamba atwala Museveni mu kkooti\nEyaliko omulamuzi wa kkooti ensukkulumu, Prof. George Wilson Kanyeihamba, agenda mu kkooti okuwakanya ekya Pulezidenti Yoweri Museveni okuggyawo okweyimirirwa eri abo ababeera bazizza emisango eminene.\n“Nsazeewo oluvannyuma lw’okwebuuza ku famire yange. NRM tekyafugira ku mateeka naye kati eyambibwako emmundu.” Kanyeihamba bw’ategeezezza bannamawulire ku Mmande ku makya.\nOmulamuzi Kanyeihamba agamba nti Pulezidenti Museveni okuggyawo okweyimirirwa, ky’alina okusooka okukola kwe kuggya Uganda mu mikago n’endagaano zonna z’erina n’amawanga amalala agakkiririza mu kweyimirirwa, bw’aba ayagala okugenda mu maaso n’entegeka zino.\nMu kwogerakwe, Pulezidenti Museveni yagamba nti tekisoboka kuwa bateeberezebwa kuzza misango gya butemu kweyimirirwa ate nga be bagambibwa okukolako obutemu bo bafu era nti kibeera tekikola makulu.\n“Sigenda kukkiriza bya kuyimbulwa ku kakalu ka poliisi oba aka kkooti ku butemu. Ng’enda kutuula ne Ssaabawolereza wa gavumenti tulabe bwe tukomya ekintu kino.” Museveni bwe yagamba.\nKino kyatanula bannabyabufuzi, bannamateeka n’abatunuulira ensonga ne bategeeza nti kino kikyamu kuba okusaba okweyimirirwa ddembe lya buntu eriri mu Ssemateeka, kuba abantu abasinga bazuulibwa nga baba balangibwa bwemage.\n(Bya Ssemakula John- Kampala)\nPrevious articlePoliceman who killed Ronald Ssebulime sentenced to 20 years\nNext articleGaddafi offered rude welcome to Upl by Busoga United


Bukedde Online - Enkaayana z’e Mulago ziyingiddemu emmundu\nEnkaayana z’e Mulago ziyingiddemu emmundu\nPolof. Bukenya ayunguse amaziga mu lonki...\nVictoria High bavumiridde abasomesa abaganza...\nAbatujju bayingidde mu nkaayana n’obugulumbo mu ddwaaliro ly’e Mulago bwe baggyeeyo emmundu ne bazoolekeza akulira eddwaaliro lino nga baagala bamutte.\nBya A. Ssempereza ne Deborah Nanfuka\nDayirekita w’eddwaaliro lya Mulago, Dr. Baterana Byarugaba awonedde watono okukubwa amasasi, abazigu bwe baamulumbye ku mwaliiro ogwokuna mu ddwaaliro e Mulago ku Lwokusatu.\nKigambibwa nti abatujju bano era baafulumizza olukalala lw’abakulu ba Mulago be baagala okutta nga kuliko Dr. Baterana Byarugaba, omumyuka we, Dr. Doreen Male Birabwa, David Nuwamanya , Kenneth Wafura, PRO Dan Kimosho, n’abalala.\nAbazigu ab’emmundu mukaaga baazinze ofiisi z’abakungu ku mwaliiro ogwokuna ne bazeetooloola abamu ne bayimirira ku mulyango oguyingira ewa dayirekita, oguliko PRO abalala ne bateegera ku lifuti n’abandi nga bayimiridde ku mulango ogufuluma nga kigambibwa nti baabadde baagala okubatta olw’ensonga eziwerako.\nAsuman Lukwago omuwandiisi ow’enkalakkalira mu minisitule y’ebyobulamu yategeezezza nti ekyawonyezza abakungu bano, baafunye essimu n’obubaka okuva mu bitongole eby’okwerinda nga zibalabula ku batujju bano, abamu ne badduka abalala ne balemera mu ofiisi zaabwe ekyasobozesezza abakola ku byokwerinda okuzingako ekifo.\nOlutalo we luva\nLukwago agamba nti ezimu ku nsonga ezivuddeko bino mulimu:\n1 Okukyusa abakulira eddwaaliro okutuukira ddala ku ba wansi. Agamba nti abamu ku bano bakyagaanidde mu ofiisi ezaabaggyibwako ne mu mayumba era bagezezzaako okwegayirira naye minisitule n’egaana okubaddiramu.\n“Tetugenda kukkiriza kukola na batemu, mu Mulago tutaddewo obukuumi obw’enjawulo era tubamanyi tugenda kubakwata tubasannyalaze kubanga gavumenti y’erina emmundu ennene era tujja kubafulumya lwa mpaka ” Asuman Lukwago bwe yategeezezza mu bukambwe.\n2 Waliwo abakozi abaakolagana ne kkampuni ya Phillips ne bagula ekyuma ekikuba ebifaananyi ekya sikaani ekifu nga kyawemmenta obukadde 224 tekyakolako yadde omwaka ogumu ne kifa nga kati gavumenti eteekateeka kugula kyuma kipya.\nYannyonydde nti ekyuma kino kifuuse eky’omutawaana eri obulamu bw’abantu ate bwe bateesa okukyokya kigambibwa nti kivaamu omukka oguyinza okulwaza abantu kkansa.\nGavumenti etegeka kubonereza buli muntu eyali mu ddiiru eno ng’okunoonyereza kuwedde.\n3 Abakozi abatalina buyigirize 53 abaggyibwa ku lukalala lw’ensasula nabo bagambibwa okuba nti beenyigidde mu lukwe luno baweereddwa omwezi guno okuba nga bavudde ku mirimu.\nYategeezezza nti mu ddwaaliro mulimu abawebwa emirimu gy’okugula ebikozesebwa ng’okufuuyira ensiri n’ebirala kyokka bagula mpewo ate oluusi bagula bicupuli.\n4 Okukwata ababbi b’eddagala nga mwenda ku bo bali Luzira n’abaggyako abalwadde ensimbi nga tebaweereddwa lisiiti n’abalala abazze beenyigira mu buzzi bw’emisango.\nLukwago agamba nti gavumenti egenda kuddaabiriza Mulago atuukane n’omulembe era bagenda kuzimba amalwaliro amalala e Kiruddu, Kawempe, Naggulu, n’awera nti minisitule yaakufaafaagana n’abantu abagezaako okulemesa enkulaakulana ya Mulago.\nBino yabitegeezezza mu lukung’aana lw’abaamawulire olwayitiddwa ku Lwokutaano.\nBino we bijjidde nga dayirekita w’eddwaaliro, Dr. Baterana Byarugaba, 46 yaakafuna ebbaluwa emukakasa okuddukanya eddwaaliro lino nga yagifunye mu August omwaka guno.\nYazze mu bigere bya Dr. Edward Ddumba eyakyusibwa n’azzibwa ku minisitule.\nDr. Byarugaba y’ani?\nY’abadde amyuka Dr. Edward Ddumba. Obusawo yabusomera Makerere era n’agezesebwa mu ddwaaliro lya Mulago mu 1990 gye yamalira diguli esooka n’ayongerako ebbaluwa endala mu busawo.\nMu 1994 yasoma eddagala (internal medicine) n’amaliriza mu 1995 olwo n’alondebwa okukolera mu Mulago.\nYakyusibwa n’atwalibwa mu ddwaaliro lya gavumenti erya Masaka mu 1998-2000, oluvannyuma lw’okukolerayo omwaka gumu, yazzibwa mu ddwaaliro e Mulago nga muvubuka muto kyokka nga mukozi nnyo era amangu ddala n’akuzibwa ku ddaala ery’abakugu abeebuuzibwako (Consultant).\nMu 2003 yagenda e Roma okusoma omwaka gumu, olwakomawo yakuzibwaku ddaala ery’okukulira abajjanjabi (Clinical Head in Medicine) ate mu 2007 n’afuulibwa eyeebuuzibwako ow’oku ntikko (Senior Consultant).\nMu August wa 2010 yalondebwa okubeera amyuka dayirekita w’eddwaliro ly’e Mulago ate mu March wa 2011 n’atuuzibwa mu ntebe y’okukola nga dayirekita. Mu August 2011 yakakasiddwa nga dayirekita omujjuvu akulira eddwaaliro lya Mulago.\nObukugu asinze kubulaga ng’alwanyisa kkolera ne Ebola. Asomesezza abantu obuyonjo mu ddwaaliro lya Mulago n’ebyalo ebiriraanyeewo okwekuuma kkolera era wadde kino kiseera kya nkuba, e Mulago teri mulwadde wa kkolera n’omu.\nEbizibu bya Mulago\nOmugotteko. Dr. Byarugaba agamba nti Mulago we yazimbirwa ng’abantu batono kati takyamala olw’obufunda bw’ekifo.\nOkwebasa abalwadde wansi; yategeezezza nti gavumenti eguze ebitanda 175 okwongera ku 500 ebyasooka okugulibwa, emifaliso 340, ebyuma ebyekebejja omutima 75, ebidomola bya kasasiro 60 ate nga byakwongerwako.\nEbbula ly’eddagala: Agamba nti abasawo babadde balituulako ne bataligabira balwadde\nEmbeera ya Nambooze tennalongooka


Bukedde Online - Ababadde balanga emirimu ne banyaga abantu bakwate\nAbabadde balanga emirimu ne banyaga abantu bakwate\nPoliisi eyise abalumiriza Muwanguzi okubasobyako\nOrombi alagiddwa okwewozaako mu Kkooti Enkulu\nAdded 3rd September 2010\nRobertÂ Kazibwe owâ€™e Namungâ€™oona ne Henry Nsubuga owâ€™eÂ Kawaala be baakwatiddwa nga babadde bayisa ebirango ku mikutu egyâ€™enjawulo nga balanga emirimu era we baabakwatidde nga babbye abantu abasoba mu 100.\nKigambibwa baludde nga banyaga abantu abaggulawo emisango ku poliisi e Na\nKigambibwa baludde nga banyaga abantu abaggulawo emisango ku poliisi e Nakulabye era nga kino kye kyagiwalirizza okubalinnya akagere.Â Kazibwe alina omuntu gwe yakubidde essimu nâ€™amulagira ajje ku ofiisi za World Vision e Nakulabye wabula yamulagidde kumusanga ku kkubo ngâ€™amuggyeeko emitwalo 17 nâ€™essimu. Wabula ono ye yakubyeÂ enduulu poliisi nâ€™emukwata nâ€™abatuusa ku Nsubuga.Â Kazibwe yagambye nti alina essimu ya layini bbiri gyâ€™akozesa okufuula amaloboozi olumu ne yeeyita Captain Sarah ngâ€™alimba abantu nti yâ€™avunaanyizibwa ku byâ€™entambula mu kitongole. Abasinga be babbye babadde babasuubiza kubawa bwa ddereeva.\nAbantu be babbye ne baloopa kuliko: Omusawo wâ€™ebisolo David Kayongo owâ€™e Kasana Luweero baamubbaÂ 170,000/=Â nâ€™essimu ngâ€™omusango guli ku fayiro SD:31/19/08/10. Samuel Bakusike owâ€™e Mbuya 155,000/- nâ€™essimu ngâ€™omusango guli ku fayiro SD:12/10/07/10. Robert Nantuli 100,000/- owa Ntuba zooni e Kawempe omusango guli ku fayiro SD:37/19/05/10.\nInocent Nzeyi ddereeva ku ssomero lya namirembe Hill Side ku lwâ€™e Gayaza emitwalo 260,000/ nâ€™essimu.\nOmu ku babbibwa yagambye nti lwe baamubba baasooka kumutambulizamu mmotoka bwe baamuggyako sente nâ€™essimu nâ€™agezaako okukaayana ne bamuggyirayo baasitoola ne bamusindika nâ€™agwa ebweru ne bavuga ne badduka. Ennamba zâ€™essimu ze bababdde bakozesa kuliko 0779000004 gye bayita eya captain Sarah, 0751521849Â eya Alex makanika amatuufu ye Henry Nsubuga.\nAb'e Kibuye beekalakaasiza lwa KCCA\nAyokezza omwana wa muggyawe\nFayiro y'okufa kwa Kaweesi ezzeemu okusika omuguwa\nOwapoliisi abadde akola ne Kaweesi alaze engeri gye babadda babalaalikamu okubatta\nAbatta Kaweesi basindise omuzigu mu ISO